Hvad ville i vælge. Salater vs. salatbar - Bryllupsforberedelser - Bryllupsklar.dk\nStarted by Malu82, September 13, 2014\nJeg er pludselig kommet i tvivl. Hvad ville i vælge som tilbehør til helstegt pattegris?\nVi skal have helstegt pattegris som buffet og der kommer flødekartofler og små ovenstegte kartofler, bearnaise og rødvinssovs til. Men er meget i tvivl om vi så skal vælge salatbar til med en masse forskellige salater og grøntsager, kerner og salatost. Eller skal vi hellere få lavet nogen forskellige salater? Personligt elsker jeg både rødbedesalat med rå, revet rødbede og æbler, dressing og valnødder "on the side". Rødkålssalat elsker jeg også. Stort set det samme; rå, fintskåret rødkål med appelsin, dressing og igen valnødder ved siden af. Udover det tænker jeg tomatsalat, måske broccoli salat og måske en femte salat.\nMin mor elsker salatbaren, men jeg er faktisk mere til salaterne. Tror min kæreste er ligeglad... Og skal vi evt også have ovnbagte rodfrugter eller er de to slags kartofler nok? Der bliver inviteret ca 75 inkl en del børn...\nEller måske en blanding? Så der er 4-5 salater og så måske lidt forskellige børnevenligt grøntsager som agurk, gulerødder, peberfrugt, ærter og majs? Så er der også lidt til min mor hi hi\nEdited September 13, 2014 by Malu82\nJeg syntes I kan vælge begge dele, det kommer an på hvad I selv mest er til. Hvis I vælger blandede salater, syntes jeg dog I skal sørger for at der ikke er dressing på dem alle, og måske have en alm. portion blandet grøn salat.\nSyntes 2 slags kartofler er rigeligt, og så salat og kød. Det er også hvad vi selv skal have.\nHelt klart salatbar Elsker selv at kunne blande - det ser også så dejlig friskt ud Et godt salatbord har jo så også forskellige dressinger/eddiker/mayonaiser/lign., men også nødder og kerner, så man har mulighed for at blande sig en traditionel salat\nEr enig i at hvis I vælger at blande på forhånd, så er det en super ide, hvis der er alternativer uden dressing Jeg er en af dem, som virkelig ikke kan lide nogen former for dressinger Men elsker salat, så bliver så skuffet, hvis jeg ikke kan få noget salat uden dressing\nEdited September 13, 2014 by Rose90\nJeg kan netop heller ikke lide dressing, og ELSKER grøntsager , så jeg bliver også altid total øv når alt bare er sovset ind i dressing\nJeg troede faktsk det var salatbar vi skulle have, men da jeg ringede ud til dem der skal lave maden, fandt jeg ud af det var 6 forskellige blandede salater, skal måske lige have fat i dem igen, for lige at høre HVAD det er , for vil altså gerne selv kunne spise noget grønt. Ved dog at det er med dressing ved siden af, men hvis de nu putter rødbede , ost, oliven og bladselleri i allesammen, så er der intet for mig\nDressing på rødkåls og rødbedesalat er så heller ikke dressing-dressing hvis i forstår :-) Det er olivenolie blandet med honning og lidt salt og peber. Det skal hældes over salaterne mindst nogen timer i forvejen. Det bliver bittert og uspiseligt uden. Men valnødder skal selvfølgelig være ved siden af og det samme med evt andre salater. Jeg bryder mig heller ikke selv om ikke selv at kunne vælge dressingen.\nKom dog i tanke om bagefter at både rødbeder, rødkål og appelsiner jo nok ikke er til at skaffe i ordentlig kvalitet til maj :-S Ellers mine yndlingssalater og de går rigtig godt sammen med gris. De er super lækre friske, sprøde og fulde af vitaminer og kostfibre mm.\nJeg sys så til gengæld nogen gange at en salatbar kan blive så helt igennem KEDELIG med det samme grønt uanset hvor man kommer. Sys der er langt imellem de gode variationer og det går jeg selv ofte død i. Til gengæld har vi nok alle prøvet at stå til en buffet hvor der kun var færdige salater og noget i samtlige salater man ikke kan lide. Det har jeg jo netop heller ikke lyst til... Personligt kan jeg ikke selv fordrage tomater og det er bare med i rigtig mange salater :-S Så kan sagtens forstå hvad i mener.\nJeg spiser nu rødkålssalat hvert år uden dressing , og syntes bestemt ikke det er uspiseligt, jeg presser bare lidt appelsinsaft udover, og vender rundt\nDet er alle dressinger jeg ikke spiser, heller ikke f.eks olie.eddike dressing.\nEdited September 13, 2014 by Rikke aka rapanden\nDet må så være smag og behag :-) Hvis jeg først har fået lavet salaten og hældt dressing over lige inden jeg skal spise så sys jeg det er okay. Men har det stået i køleskab et par timer eller natten over så er det bare mums :-) Til gengæld kommer jeg aldrig balsamico eddike eller hvidvins eddike eller andre "sjove" ting i som ofte står i opskrifterne, for ad det kan jeg godt nok ikke lide :-S\nJa vi står selv for det hele. Skulle vi vælge noget catering ville det hurtigt blive op omkring 20.000 kr og det kan vires budget slet ikke holde til.\nHer er det noget med min mors mands arbejdskollegas bror som tager ud og steger gris. Det skal vi give ca 4500 for til ca 75 pers og så er det min brors ven som er kokkeelev som står i køkkenet.\nJeg sys nemlig også det er lækkert med nogen salater, men min mor kan ikke lide det. Hendes udgave af en salat er så stort set altid kun kinakål med lidt dåsemajs, agurk, tomat og måske lidt dåseananas ;-) Ja det smager da fint. Men det bliver jeg dælme hurtigt træt af og sys ofte det er lidt der en salatbar ender...\nMen overvejer faktisk lidt en blanding med 4-5 salater og så en mindre salatbar med fx salat, agurk, peberfrugt, ærter og majs og lidt forskellig topping så det ikke bliver for voldsomt. Skal lige have det vendt med kæresten og så er jeg gået i tænketank :-)\nTil min mors bryllup for 3 ugers tid siden fik vi også helstegt pattegris. Her valgt hun at lave salatbar + et par blandede salater. Fordelen ved de blandede salater er også at de ser lidt flottere ud når de er anretttet. Det fungerede rigtigt godt, og folk spiste lige meget af de blandede salater og af bland-selv salaten.\nEdited September 14, 2014 by Katha\nJeg ville 100 % vælge at have nogle færdige salater! så bliver folk ofte overrasket over hvor gode salater kan være :-) personligt synes jeg salatbar er forfærdeligt... men du kender selv din familie og din egen smag bedst, så det er meget svært at give råd om hvad der er bedst i din situation.\nPersonligt er jeg ofte blevet positivt overrasket over nogle mulighedder som jeg ikke selv ville have overvejet. Synes lidt det er den slags man gør til særlige lejlighedder, man viser gæsterne noget man selv kan lide og giver dem nogle nye oplevelser. Så kan de lave deres egen salat derhjemme til hverdag.\nMen det er også nemt for mig at sige, da min familie spiser nærmest alt. Der er ikke folk som kommer til at side og pille halvdelen fra.\nvi har valgt blandet salater\nHvis det var mig, ville jeg helt klart vælge salater (og med dressing, olie mv. ved siden af), af hensyn til at få jeres gæster bespist på nogenlunde samme tid.\nJeg tror, der går for lang tid, hvis folk skal blande en salat hver, der skal fyldes op osv. Jeg ville i stedet vælge en simpel grøn salat til dem, der er lidt mere kræsne. Jeg synes selv det er spændende at prøve nogle anderledes salater, så det kan de 3-4 andre jo være.\nMange tak for jeres svar. Jeg tror vi ender der hvor vi vælger nogen salater og så har en mindre salatbar ved siden af. Så skulle der være noget til enhver smag :-)


Førsteklasses Office-apps, ekstra cloudlager, avanceret sikkerhed og meget mere – alt sammen i ét praktisk abonnement\nArabiskDanskEngelskFinskFranskGræskHebraiskHollandskItalienskJapanskKinesisk (forenklet)Kinesisk (traditionelt)KoreanskNorsk (bokmål)PolskPortugisisk (Brasilien)Portugisisk (Portugal)RumænskRussiskSlovakiskSlovenskSpanskSvenskTjekkiskTyrkiskTyskUkrainskUngarsk\nVed hjælp af Microsoft Visio 2013 Viewer kan Visio-brugere frit distribuere Visio-tegninger (filer med filtypenavnene .vsdx, .vsdm, .vsd, .vdx, .vdw, .vstx, .vstm, .vst eller .vtx) til gruppemedlemmer, partnere, kunder eller andre, også selvom modtagerne ikke har installeret Visio på deres computere. Det er også muligt at udskrive fra Internet Explorer, selvom dette kun gælder den viste del af tegningen.\nVisning af Visio-tegninger er så enkelt som at dobbeltklikke på tegningen i Windows Stifinder. Internet Explorer åbnes, og Visio Viewer viser tegningen i browservinduet. Du kan derefter panorere og zoome i tegningsvinduet ved hjælp af knapperne på værktøjslinjen, tastaturgenveje eller menupunkterne i genvejsmenuen. Du kan også få vist egenskaberne for en figur ved at åbne dialogboksen Egenskaber og derefter vælge figuren. Nogle af gengivelses- og visningsindstillingerne er tilgængelige under fanen Datavisning i dialogboksen Egenskaber. Derudover kan du angive synligheden af og farverne på tegningslagene under fanen Lag og kommentere synligheden og farverne under fanen Kommentarer.\n•Visio Viewer implementeres som et ActiveX-objekt, der indlæser og viser Visio-tegningerne i Internet Explorer.\nDenne overførsel fungerer med følgende program:\nMicrosoft Internet Explorer 8, 9 eller 10.\nHvis du vil bruge 32-bit versionen af filerne, skal du dobbeltklikke på programfilen visioviewer32bit.exe på harddisken for at starte installationsprogrammet.\nHvis du vil bruge 64-bit versionen af filerne, skal du dobbeltklikke på programfilen visioviewer64bit.exe på harddisken for at starte installationsprogrammet.\nDobbeltklik på en Visio-tegning i Windows Explorer. Der åbnes et Internet Explorer-vindue, og Visio Viewer indlæses, hvorefter tegningen indlæses og vises i browservinduet.\nKlik på Åbn i menuen Filer i Internet Explorer. Vælg en Visio-tegning i dialogboksen Åbn. Internet Explorer indlæser Visio Viewer, hvorefter tegningen vises i browservinduet.\nHvis der allerede er et Internet Explorer-vindue åbent, skal du trække og slippe en Visio-tegning til vinduet. Internet Explorer indlæser Visio Viewer, hvorefter tegningen vises i browservinduet.\nKlik på Tillad blokeret indhold, hvis der vises en advarsel af typen "Kørsel af scripts og ActiveX-objekter på denne webside er blevet begrænset i Internet Explorer." i Internet Explorer. Visio Viewer implementeres som et ActiveX-objekt.\nSlet filen visioviewer.exe fra harddisken for at fjerne overførselsfilen.\nHvis du vil fjerne de installerede filer, skal du anvende Kontrolpanel for at fjerne Microsoft Visio 2013 Viewer.


Hjemmekamp mod Aalborg uden publikum\nKampen spilles uden publikum, men kampen kan ses på dette link\nTorsdagens kamp i 1. divisionsdamer står Bjerringbro FH overfor et af topholdene i rækken, nemlig liganedrykkerne fra EH Aalborg, der inden sæsonen blev udråbt til en stensikker oprykker til ligaen.\nMen Aalborgholdet fungerer ikke altid optimalt. Siden Bjerringbro FH var i Aalborg i december måned og tabte med 4 mål har udeholdet overraskende fået et par alvorlige lussinger. Således blev det til et kæmpestort nederlag på 36-24 i Hadsten og senere et hjemmebane nederlag til SønderjyskE på 10 mål. (21-31) Trods de svingende resultater ligger holdet dog på 2. pladsen med 18 point. Hjemmeholdet indtager 6. pladsen med 14 point. I kampen i Aalborg spillede Bjerringbro FH godt de første 30 minutter, men i 2. halvleg kom der nogle tekniske fejl, som Aalborg hurtigt udnyttede til at køre en sikker sejr hjem. Det var især Emma Aagaard og Frida Nielsen, der gjorde ondt på bjerringbroholdet. De to tilsammen scorede halvdelen af de 32 mål, som Aaborgholdet fik scoret.\nNu er det en ny kamp på hjemmebane, hvor de blåblusede normalt er svære at besejre. Et udehold der må bære favoritværdiheden i torsdagens kamp, men i nogle tilfælde går det jo ikke lige efter bogen. Lad os håbe at bjerringbropigerne kan gøre det svært for udeholdet denne gang og måske overraske??\nBjerringbro FHs træner Jesper Bangshøi vurderer chancerne således: Vi har ikke været i kamp siden 9. december, hvor vi netop havde aftenens modstander på udebane. Ser vi tilbage på denne kamp gjorde vi det ganske fornuftigt i starten af kampen og fik en rigtig god start med en 6-2 føring. Men desværre fik vi en lang ustabil periode med brændte chancer og tekniske fejl, som medførte at Aalborg fik kontakt med os og inden vi fik set os om førte de med 7-8 mål. Denne afstand fik vi aldrig indhentet. Men får vi det hele til at køre optimalt har vi afgjort en chance for at besejre Aalborg. Vi skal passe på bolden og spille koncentreret og score på vores chancer. Hvis det lykkes undgår vi deres hurtige contraangreb, hvor de er lynfarlige. Jeg håber vi kan give dem kamp til stregen og få et overraskende resultat.\nTelefon nr.: 86681770\nTelefon nr.: 86680987


ERNST – Museum Vestfyn\nLørdag d. 23. juni 2018 åbnede vores nye udstillingskompleks ERNST for offentligheden.\nUdstillingskomplekset ERNST fortæller en samlet historie om bygningskomplekset Østergade 57, som tidligere rummede både bolig og sølvvarefabrikation. Komplekset rummer i dag udstillingerne: Ernsts Samlinger, Fabrikken og Fabrikanten samt Frederik Ernsts Have.\nFra d. 23. juni blev det, for første gang nogen sinde, muligt at besøge Ernsts Samlinger på egen hånd og samtidig åbnede vores nye udstilling Fabrikken og Fabrikanten. Dermed fortælles både historien om bolig- og om sølvvarefabrikation – og selvfølgelig også om manden bag.\nUdstillingen Ernsts Samlinger viser den store samling af sølv, porcelæn og kunst, som sølvvarefabrikanten Frederik Ernst (1892-1976) skabte og som han i sine sidste leveår selv viste rundt i, som var det et museum. Fabrikken og Fabrikanten fortæller om sølvvareproduktion i en dansk provinsby og om mændene bag J. Ernst’s Sølvvarefabrik, som drejede nøglen om i 1950’erne. Frederik Ernsts Have er en italiensk-inspireret gårdhave, skab af manden bag sølvvareproduktionen samme sted og indrammet af de bygninger, som husede den. Haven blev reetableret i 2016.\nDu kan læse mere om Ernst her\nDreyer til Museet Temaonsdag


Tag på en hyggelig vinter-picnic - Lou Noire\nTag på en hyggelig vinter-picnic Kategori: Livsstil\t–\tTags: Efterår, Mad, Madkurv, Picnic, Picnic-kurv, Skovtur, Vinter\nPlanlæg en skøn vinter-picnic!\nPicnic behøver ikke kun at være noget, man tager på om sommeren. En frostklar vinterdag er lige så velegnet til en frokost i det grønne – eller hvide – men det kræver lidt mere planlægning! For det første gælder det om at kunne holde varmen, og her hjælper det både med tæpper og varme drikke. Men hvad skal du ellers pakke til en vinter-picnic? Få inspiration her!\nForberedelse til en picnic – i minusgrader\nSelv om det er koldt, er det stadigvæk skønt at være ude i naturen. Og der er mange ting, man kan lave udendørs på den kolde årstid: i december skal der samles pynt til adventskrans og hentes juletræ, og i januar er der måske noget julesul, der skal motioneres væk.\nMåske er vi endda så heldige, at vi i år får både sne til en skitur og is på søerne, så skøjterne kan blive luftet. Og ellers er det bare altid rart med en stille og rolig travetur igennem skoven, når alt er tyst.\nSkal du på picnic, skovtur eller vandretur om vinteren, skal der selvfølgelig også en lille picnickurv med! Men hvad skal du putte i madkurven? Uanset hvem der skal med på turen med, om det er veninden, kæresten eller glade børn, kræver en picnickurv lidt omtanke, især på kolde dage!\nAllervigtigst er det, at både mad og drikke er lige til at gå til. Pak gerne små hapsere, der kan spises med vinterfrosne fingre og glem alt om at smøre madder, når I står der i sneen. Det hele skal være lige til at gå til. Pak gerne maden i små beholdere eller portionsanret det i bægre.\nIdeer til mad i din picnickurv\nIndholdet i en picnickurv kan varieres i det uendelige, men det må gerne være noget, der er nemt og hurtigt at spise i det fri, så I ikke skal sidde stille for længe. Det kan for eksempel være:\nSmå flæskestegssandwiches eller andet fyld\nFrikadeller eller stykker af medisterpølse\nSuppe i termoflaske\nVarme pølser – også en i termoflaske med kogende vand\nTil dessert kan du bage muffins, servere risalamande i små bægre eller byde på friskbagte vaniljekranse fra kagedåsen.\nIdeer til drikkevarer til en vinterpicnic\nDet er en selvfølge at tage noget varmt at drikke med ud på en vandretur, hvor temperaturen er under frysepunktet. Kaffe, te og kakao er oplagt – og husk kopper, der ikke kan gå i stykker. Medbring også gerne skumfiduser til den varme kakao.\nDu kan opbevare de varme drikkevarer i termoflasker – eller tage et lille primusapparat med og servere skoldhed kaffe lige fra flammerne. Er I et voksent selskab, så tag også gerne én lille en med til at lune sig på. Du finder de mange opskrifter på en tipsy kaffe her: Kaffe med alkohol – få de lækre opskrifter!\nVarmt tøj til alle: huer, handsker, halstørklæder, to par sokker og lange, uldne underbukser!\nNoget at sidde på, for eksempel et tæppe, hvor maden også kan bredes ud. Har du et tæppe med en vandtæt bagside eller med folie på den ene side, så pak det endelig!\nEn taske med kikkert til vinterfuglene, lommetørklæder, affaldspose og vådservietter.\nEn sjov quiz til en hyggelig jul\nEfter en lang tur i skoven, er det rart at komme hjem og få varmen. Når folk har hvilet benene, er der måske stemning for et lille spil. I Den Store Julequiz er der masser af underholdende spørgsmål om julens traditioner – og morsomme aktiviteter, hvor der skal tegnes, hoppes og synges. Hvilket hold får flest point og vinder quizzen?\nFind den sjove quiz her: Den Store Julequiz – for hele familien\n« Mad til nytårsaften – 5 gode ideer\nSpil med sprog – og lær det på din ferie »


Udtalelser i fuld version LÆS I Uddrag HER LUK VINDUE\nNordisk Barne Medie Festival 2013\nLisbeth Mathiesen -\nJeg har arbejdet med Bine Lehmann flere gange.\nBine er en erfaren grafisk designer og hun mestrer sit metier til UG b�de p� papir og pc, og b�de on- og off-line.\nBines tilgang til arbejdet er moderne, fantasifuld og artistisk baseret p� en solid h�ndv�rksm�ssig kunnen, l�rt med kridt i h�nd. Hun har en st�rk, intuitiv konceptuel forst�else kombineret med en udpr�get sans for detaljer og en legefuld evne til at leve sig ind i sin m�lgruppe.\nBines st�rke professionelle integritet og h�je arbejdsmoral g�r hende til en ligev�rdig samarbejdspartner, som leverer anselig m�ngde kreativitet, inspiration og modspil til opgaven. Hun argumenterer overbevisende for l�sninger hun tror p�, med begrundelser, der er rodf�stet i faglig kunnen, og ikke et stort ego.\nSom person er Bine selvst�ndig, dedikeret og engageret med en easy going og humoristisk livsholdning. Passion er en egenskab, som i h�j grad s�tter sig igennem i hendes arbejde.\nJeg opfatter Bine som en gevinst for enhver klient, partner, projekt eller arbejdsgiver og giver hende mine varmeste anbefalinger\nKerstin Anderson - Efterudddannelsesleder\nBine Lehmann har undervist scenekunstnere i Photoshop og Adobe illustrator på Statens Teaterskole – Efteruddannelsen i 2005-2006. Opgaven har primært været at give en indføring i de to programmer, men har også rummet det kreative element at skulle sparre med fx scenografer om den kunstneriske udførelse.\nVi har været utrolig glade for at have Bine Lehmann som underviser, da hun ud over sit fagligt høje niveau også er en god formidler med et smittende humør. Deltagerne skriver også i sine evalueringer at hun er pædagogisk, tålmodig og struktureret.Hun har forstået at møde de enkelte kursusdeltagere på deres niveau og samtidig at give dem konstruktive udfordringer.\nVi giver hende vores varmeste anbefaling\nAllan Christoffersen - Koordinator og viceungdomsskoleinspekt�r\n01/03 - 2007\nBine Lehmann har siden 2003 v�ret engageret som h.h.v grafiker og designer samt projektleder i forbindelse med udarbejdelse af hjemmesiden www.altkanske. Hjemmesiden er nyskabende i den forstand, at den tilbyder den lokalel�se klub med et v�ld af arrangementer og smarte gimmicks.\nBine har med sit talent og flair for webdesign, form�et at levere f�rdige og velovervejede grafiske koncepter, som i meget h�j grad har v�ret pr�get af professionalisme, punktlighed og respekt for gensidige aftaler. Hun har engageret sig i opgaven i et omfang, der har betydet, at hun i perioder har v�ret projektleder mellem en tv�rg�ende arbejdsgruppe best�ende af ungdomsskolefolk og specialister indenfor hjemmesidekodning.\nP� den mere tekniske del har Bine Lehmann form�et at udarbejde konstruktive modeller, for hvordan teknik bag hjemmesidens design skulle fungere.\nVi medgiver Bine Lehmann vores varmeste anbefalinger og h�ber, at hun forts�tter med at kunne levere design, gode ideer og kreative l�sninger p� hjemmesidedesign, til vores f�llesprojekt: www.altkanske.dk\nFor yderlige oplysninger, kontakt venligst nedenst�ende.\nIda brinck lund - partner\nDet der kendetegner Bine er, at hun selv giver en opgave den ekstra indsats, der skal til for, at det ender fra godt til super godt.\nEfterhånden har jeg erfaret, at når Bine har en idé til en løsning, som jeg ikke kan visualisere for mig, skal jeg bare give hende frie tøjler til at gå i gang. Bine sætter sig så godt ind i tingene, at hun tit ender med at give os det, vi virkelig vil have – frem for det vi selv havde forestillet os.\nI samarbejdet er det skønt at få lov til at se noget, før det er helt færdigt, så man kan give sine kommentarer. Når Bine jubler, fordi det lige netop løser det, hun selv var utilfreds med, er det bare rigtig sjovt.\nDet er for mig et optimalt samarbejde, som fungerer så godt i dag, at jeg har tiltro til, at Bine kan ramme stort set hvilken stil, vi har brug for.\nEn sjælden egenskab – både at være bred, dygtig, perfektionist og lydhør.\nRune B. WesterMann\n8/4 - 2004\nUndertegnede bekræfter herved, at Bine Lehmann har værets ansat som freelance medarbejder i perioeden 15 dec. 2003 til 1 marts 2004\nBine har i denne periode indgået som en del af vores produktionsteam, der har betjent en af vores store klienter. Ud over at have stået for udarbejdelse af utallige bannere og e-mails (nyhedsbreve) har Bine også bidraget til et højere niveau af kreativt arbejde. Således har Bine selvstændigt udarbejdet kreative løsninger, der er blevet implementeret i klientens online kommunikation.\nSocialt har Bine været en afholdt medarbejder, der i høj grad har medvirket til den gode stemning der er i tråd med NetPeoples værdigrundlag.\nBine arbejder struktureret og systematisk. Såfremt der ikke er de nødvendige processer for hendes arbejde, udvikler hun dem selv til stor glæde for hendes kolleger.\nMikkel Weider - direktør\n13/2 - 2004\nBine Lehmann blev i efteråret 2003 headhuntet af artofcrime til at lave 10 flash animationer til ungdomsprogrammet Rundfunk på TV 2. Bine arbejdede som farvelægger og animator, og var en del af et animationshold på 4 animatorer, 2 tegnere og 2 lydmænd.\nAlt i alt bestod Bines arbejde i: farvelægning, animation, opsætning af scener, samling, justering og tilretning af de andre animatorers arbejde.\nHurtigt viste Bine særlige evner og overblik. Hun blev derfor projektets uofficielle hovedanimator med ansvar for de store linier og den endelige finish. Bine er særdeles dygtig, arbejdsom og målrettet. Hun har et godt overblik og en god sans for kvalitet. Hun har en udviklet sans for komposition, farver og bevægelse, både i hendes eget arbejde og som redaktør for andres.\nVi kan derfor på det varmeste anbefale hende!\nEva kemp - design chef\nVi har med stor tilfredshed brugt Bine Lehmann som freelance webdesigner i Krak's webbureau på interne og eksterne webløsninger i 2003. Bine er yderst kompetent og hurtig til at sætte sig ind i såvel små som store projekter, og har bestemt udvist en selvstændig og grundig omhyggelighed i sit arbejde. Bine er via sin kreativtet og ideskabende kræfter, samt tekniske kompetencer, en stabil og positiv medarbejder, vi trygt kan anbefale.\nMichael Rying - Site Manager\n27/11 - 2003\nI forbindelse med udviklingen af den nye tdc.dk hjemmeside, havde vi brug for ekstra kraft for at nå i mål. Bine bidrog med gå på mod, professionalisme og stor faglig viden. Bine blev hurtigt en del af vores team, med sit smilende væsen. Jeg kan varmt anbefale Bine som freelancer :-)\nLotte Taulo Johansen\nJeg havde brug for en flash-animator, som kunne udarbejde ”en personlig musikvideo” i Flash, som jeg skulle bruge i forbindelse med en tale til mit bryllup. Jeg ønskede, at stilen i musikvideoen skulle være uhøjtidelig og sjov - og med en blanding af både musik, billeder og grafik. - Gerne med et touch af ”rå ufærdighed og skævhed” hvor tingene er lidt ude af proportioner i størrelse og ikke helt passer sammen, så den ikke blev for ”kvalmende og sukkersød”. Det var vigtigt for mig at understrege at videoen var ment som en sjov gimmick for både gæster og min mand, og ikke som slideshow fra det personlige fotoalbum. Mit mål var at min mand og gæsterne til vores bryllup skulle grine af videoen.\nAnimationen skulle indeholde en bestemt Beach Boys sang, som havde en personlig betydning, samt nogle enkelte billeder af min kommende mand og jeg (ansigter). Vi skulle være hovedpersoner i videoen. Men alt i alt gav jeg Bine meget frie hænder til at udarbejdelsen.\nJeg kender Bine Lehmann fra mit tidligere job som IT-projektleder i KrakLøsninger, hvor Bine ofte har været benyttet som freelance web-designer. Jeg valgte at spørge Bine om hjælp til denne opgave, og hun fik hurtigt udarbejdet den første udgave af animationen, som fik mig til at grine højlydt.\nBine har været meget initiativrig i forbindelse med opgaven, og har fungeret som en god sparringspartner og rådgiver. I det hele taget var hun god til at visualisere, de ønsker jeg havde til videoen. Jeg havde kun leveret en overordnet beskrivelse af, hvad scenerne i videoen skulle indeholde samt fundet nogle billeder og grafik-elementer. Bine var kreativ i forhold til hvordan hun kunne bruge billederne og tog mange selvstændige beslutninger undervejs. Hun var dog stadigt åben for at ændre givne elementer, hvis jeg havde andre ønsker. Hun var desuden rigtig god til selv at udarbejde grafik-elementer, hvis hun manglede nogle undervejs.\nResultatet blev en rigtig sjov ”personlig musikvideo”, som bringer smilet frem på læben. Jeg er meget tilfreds med resultatet – det var over al forventning.\nSidst vil jeg nævne, at videoen/animationen var en stor stor succes til vores bryllup. Gæsterne og min mand tog godt imod den, og grinede højlydt under hele seancen. Videoen er meget personlig og indeholder meget ironi, romantik, spas og er teknisk flot. Den levede fuldt ud op til alle mine krav. Mange har siden hen rost den til skyerne, og ville vide ”hvem der mon kunne sådan noget”….!!!!\nJeg kan kun give Bine mine varmeste anbefalinger, og vil til enhver tid anbefale hende til andre både som flash-animator og web-designer.


Ledelsens beretning til generalforsamlingen\nIndledning - Mikael Wortmann\nInd imellem skal man som ledelse sætte sig ind i helikopteren og løfte sig op og kigge ned på hele matriklen. Og her i corona tiden har det været en væsentlig faktor. Hvad gør vi – hvad vil vi – hvad er det vigtigste af alt i vores skoleform og Børnehus. Skære ind til benet og finde det vigtigste i arrangementer og dagligdag.\nØverst oppe over alt hvad vi laver – der hvor det hele starter – der har vi LIVSDUELIGHED.\nDet er det der er vores vigtigste opgave – en dannelsesopgave. Og herfra trækker vi tråde ud til dansk, tysk, matematik osv. Men også til måden vi er sammen med børnene på. Måden vi taler med og ikke til børnene. Måden hvordan vi voksne er over for hinanden. Både som kollegaer, men også hvordan forældre og ansatte taler og er sammen.\nOg det er så sandelig blevet udfordret det sidste års tid.\nFørst én nedlukning i 8 uger, hvor vi alle famlede os frem og rettede ind efter selv det mindste komma i restriktionerne. Restriktioner der var forskellige fra Børnehuset til Friskolen til Efterskolen. Noget der godt kunne udfordre jer forældre som havde børn flere steder, og noget der godt kunne udfordre os ansatte fordi noget man eksempelvis måtte i børnehuset, måtte man ikke i friskolen og noget andet måtte og må man i efterskolen.\nMen vi kom igennem det, og var klar til et nyt skoleår.\nEt skoleår med restriktioner, men vi var i gang. Personligt har jeg mest af alt savnet morgensangen. Morgensangen hvor fællesskabet viste sit værd, hvor hver dag kunne starte med et smil fra glade børn.\nMen der var nu stadig mange ting, som der blev sat en stopper for.\nMen efteråret kørte og BANG kom næste nedlukning, bedst som vi var sendt på juleferie.\nIgen blev I forældre sat under pres for at få en dagligdag til at køre, men også ansatte skulle igen til at opfinde en ny hverdag.\nUanset om vi her taler om børn, forældre eller ansatte, så blev der knoklet for at få hverdagen til at hænge sammen. På mange forskellige måder med vidt forskellige genåbninger.\nMen hvad gør det ved vores sted? Jeg tror på det, men jeg er bekymret..\nVi ER en holdningsskole. Vi ER et sted hvor vi har forventninger til hinanden, hvor vi er afhængige af hinanden, hvor vi har behov for at mødes og snakke om alt fra økonomi, til børneopdragelse, til sunde madpakker, hvordan vi gerne vil lære børn alt om hvordan og hvorfor man skal kunne lyne sin jakke, kunne den tyske grammatik, eller være gode venner og hjælpe hinanden.\nSom voksne har vi lært/ eller er blevet tvunget til, at blive hjemme og passe ungerne samtidig med arbejdet. Men også at trække stikket og bare være sammen. At samfundet ikke havde åbent og vi i familierne skulle underholde os selv.\nMen hvorfor er jeg så bekymret?\n1: Vi er som skole og børnehus bundet op på det forpligtende fællesskab. Hvor står vi henne når alt igen er åbent? Er børnene klar til at give hinanden krammere, at glæde sig til at skulle på tur uden bekymringer eller at stå tæt i en samlet flok?\nEr vi ansatte – er I forældre- parate til igen at give slip? Er der bekymringer når vi arrangerer en fælleslejrskole hvor alle mødes på kryds og tværs? Eller skal stå tæt i U-bahn i Berlin?\nEller ganske enkelt afholde haveaftner eller skolekomedier hvor vi sidder tæt?\nVi er der ikke endnu, men jeg ser frem til en normal hverdag uden mundbind og uden bekymringer for et tæt forpligtende fællesskab med sang, leg og dans.\nDen anden grund der bekymrer mig er hvad vi får for et samfund, når vi er igennem. Kommer vi i årevis til at leve med kontrol, coronapas og mundbind. Misforstå mig ikke – jeg er tilhænger af både vaccination og coronapas, men kun for en periode for at samfundet kan lukke op.\nMen kommer vi til at leve med kontrol frem for tillid. Ikke kun kontrol ovenfra, men også kontrol os mennesker imellem bare her i Sdr. Nærå? Hvornår bliver det naturligt at gå uden mundbind, kunne impulsivt gå i biografen eller bare give hånd af høflighed?\nKommer vi til at opleve et splittet samfund hvor de enkelte familier vælger til og fra hvornår de vil sende deres børn til børnefødselsdag eller møde op til et skolearrangement, med det resultat at vi aldrig kommer tilbage til det forpligtende fællesskab?\nSå er vi tilbage ved min indledning. Det der er afgørende. At vi gør vores børn livsduelige. At vi lærer dem at der er et liv efter corona med sang, leg, dans og fællesskab. At vi lærer dem at forfølge deres drømme. Børn når ikke længere i deres voksenliv, end hvad de drømte om som barn. Citat Grundtvig.\nOg det er rigtigt. Børn skal drømme om frihed, om fællesskab om et liv efter corona og om, at de kan ramme månen med en slangebøsse – hvis bare de øver sig nok.\nOg vi ER en holdningsskole, med et forpligtende fællesskab, og det skal vi lære hinandens børn.\nVi skal gøre vores børn livsduelige - klar til livet. Hverken erhvervslivet eller coronalivet, men livet.\nTak for ordene i denne omgang.\nEfterskolen - Mikael Wortmanns del:\nNår det er mig der starter med at gå herop og snakke efterskole, så er det jo fordi at sådan startede året.\nVi havde en alvorlig nedgang af elever til dette skoleår, så foruden de afskedigelser der fulgte med økonomiplanen, så måtte vi sige farvel til både pedel, en i køkkenet og 2 ansatte i efterskolen grundet lavt elevtal. I den forbindelse søgte Henrik og hans familie tilbage til Fredericia hvor han havde fået nyt job, og Mark trak sig også. Beslutningen blev at Anna, Majbritt og jeg kørte videre og derved sparede en efterskoleleder for resten af sidste finansår, og med mig som efterskoleleder.\nDet har ikke været uden udfordringer at starte året med et forholdsvis lavt elevantal og tilsvarende lavt efterskoleansatte.\nMen jeg vil starte med at rose personalet. De har virkelig rykket sammen i båden, taget fra og fået ting til at fungere. Mange opgaver skulle der findes nye løsninger på, og ovenpå både afskedigelser og fratrædelser manglede ind imellem de folk som førhen havde løst forskellige opgaver.\nVi startede med 55 elever. Og indtil for nyligt havde vi også 55, men er nu 50.\nMen også her satte coronaen sit præg. Nye elevers dag blev uden forældre, men med 55 glade efterskoleelever som jo så fik en anderledes dag.\nOg skoleåret blev ændret og tilpasset hele tiden alt efter restriktionerne.\nEksempelvis havde vi vores store performance forestilling i efteråret. Eleverne og lærerne knoklede for at lave en virkelig flot forestilling – måske i virkeligheden den flotteste nogensinde, men der var igen udfordringer. Hvem måtte komme ind på skolen - hvem kunne vi vise den for?? Der var mange begrænsninger. De gamle elever eller andre skoler måtte ikke komme.\nDet blev til to forestillinger. Den ene for to klasser i friskolen.\nRestriktionerne tillod i efterskolen at afslutte et faglig forløb med forevisning for forældre, men det måtte ikke få klang af et socialt arrangement. Så forældre fra Dronninglund, Løjt Kirkeby og selv Bornholm kom hertil for at se forestillingen. Men uden så meget som at få en kop kaffe på skolens grund.\nMen vi har lært at leve med det, og i vores dagligdag accepterer eleverne i store træk at de ikke må komme på hinandens gange osv. Det er ikke helt rigtig efterskole, men det er tæt på.\nAlt i alt fik vi i fællesskab skabt et godt efterskoleefterår uden rejse, men med masser af glæde, sang og dagligdag.\nVi gik glade på juleferie, uden at ane hvad der lå forude. Enkelte værelser var stadig pyntet op, og det var de så også et par måneder inde i det nye år.\nSidst på efteråret startede processen omkring at få ansat en efterskoleleder pr. 1. januar.\nEt nyt finansår kunne byde ind på denne løsning – en løsning som ganske enkelt var nødvendig, og har vist sig at være virkelig god. Det er nemlig en fornøjelse at kunne præsentere Johnnie Frederiksen, som er vores nye Efterskoleleder, og som vil fortælle om 2021 indtil nu, og hvor vi står til næste år.\nVærsgo til Johnnie\nEfterskolen – Johnnie Frederiksen\nMandag den 4. januar var dagen, hvor der for alvor skete noget nyt. Nyt arbejde og et arbejde, hvor jeg forinden havde gjort mig mange tanker om hvad der ville møde mig. Jeg havde en forestilling om, at jeg stille og roligt skulle glide ind i hverdagen, være med på tilsyn, undervisning, have gode snakke med eleverne på værelserne, spille spil i spisesalen, danse folkedans sammen med eleverne og synge sammen med dem. Og ikke mindst møde de nye kollegaer, have god tid til mange gode og konstruktive pædagogiske samtaler og drøftelser omkring hverdagen, var noget at det jeg virkelig så frem til….., men så indhentede virkeligheden os og vi blev lukket yderligere ned.\nUvisheden var stor, for hvad skulle der nu ske, hvordan skulle elevernes og kollegaernes hverdag se ud? Så den ”rolige” indføring i skolens hverdag, vist sig nu at være noget helt andet. En af de ting der blev søsat allerede i uge 2 i nedlukningen, var den digitale samling. Her mødtes vi for første gang, eleverne, kollegaerne og jeg. Der blev sunget sange, fortalt historier og præsenteret kontaktgruppetiltag, til glæde for hele skolen. Mange bød ind og mange var med. I uge 8 var mange af os lærer afsted i det meste af Danmark med en lille hilsen til næsten alle eleverne. Det vakte stor glæde i de små hjem.\nFor at mærke hvor eleverne var henne i deres ”Corona-skole” blev der sat et særligt fokus på socialtrivsel, hvor kontaktlærerne bl.a. ”gik tur” med deres kontaktelever og havde digitale kontaktgruppe møder. 2 gange i ugen var der obligatorisk aftenaktiviteter, hvor lærerne udviste stor kreativitet i det digitale fællesskab. Eleverne havde også mulighed for sammen at gå til ”fælles digital morgenmad”. Der blev også indkaldt til forældremøder på Zoom med fokus på den hjemlige trivsel og hvad vi gjorde her på skolen.\nTiden uden elever på skolen gik bl.a. med ”walk and talk” med de nye kollegaer, der blev iværksat mindre praktiske opgaver, malet, afholdt en del møder og overgangen fra ”Intra” til den nye kommunikationsplatform ”Viggo” blev en aktiv del af hverdagen. Indretning og renovering af E-sportslokalet blev også sat i sving og i slutningen af februar var lokalet klar til brug med nye gamer-maskiner. I mellemtiden afventede vi Fase I i genåbningen og hvornår den ville indtræde.\nDen 15. marts var så dagen med genåbningen og Fase I var en realitet. Dagene vi fik til at planlægge hvordan eleverne skulle komme tilbage, blev brugt til fulde. Spørgsmålene var mange, hvordan med test, hvordan med afstand, hvordan med primærgrupper, hvordan med sang, hvordan med …., ja vores spørgsmål var mange. Ret hurtigt blev der iværksat test og podning og den nye efterskolevirkelighed begyndte at indfinde sig med Corona afstand, mundbind og en vatpind i næsten. Vi kunne heldigvis fastholde formen på vores samlinger – nu i fysiske primærgrupper.\nEfter påske kom Fase II og vi skulle nu overgå til selvtest/ podning og 2 af os lærer var på kursus for at blive certificerede podere. I starten var eleverne noget skeptiske, så der blev vist og set videoer, snakket og instrueret i hvor langt sådan en pind egentlig skulle op og hvor mange gange den skulle rundt…, men på trods af lidt startvanskeligheder, er vi faktisk nærmet blevet ”Midtfyns mester i selvpodning”, og såvel elever som personale er super gode.\nDa hverdagen meldte sig og april viste sig fra sin knap så milde side, begyndte vi så små at tage fat på planlægningen af skoleåret 21-22. Mange pædagogiske overvejelser blev vendt og drejet til lærermøderne, i pauserne og i de små snakke på tilsyn. Årsplanen, det nye skema og nye dannelsesperspektiver kom på dagsordenen. Nogle af de nye tiltag er elevmøde og fællesmøder, hvor eleverne på skift er dem der er ordstyrer, referent og sender en dagsorden ud til møderne.\nTil fællesmøderne deltager alle elever og alle lærer. Vi vil nemlig gerne udfordre de unge og arbejde målrettet med, hvad de kan være for deres kammerater, og dernæst hvad de kan være for sig selv. I lærergruppen vil der desuden være et øget fokus på fagteams, kontaktgruppeteams og gangteams – kort sagt trivselsgrupper der skal bidrage til, at hverdagen fra et lærer- og elevsynspunkt er rar at være i. Vi holder af hverdagen – hver dag er vigtig.\nI år har eleverne haft mulighed for at vælge 2 linjefag. Fremover kan de vælge ét linjefag og forskellige valgfag. Dette for at give eleverne mulighed for fordybelse i ét aktivt eller kreativt fag, og samtidig give dem oplevelser med fag, de måske ikke ville have valgt, hvis de havde været derhjemme.\nTil efterskolerne generalforsamling her den 29. maj var der en debat om at efterskolerne skal være for alle. Debatten kom bl.a. ind på, at der ligesom er 2 grene af for alle. Den ene var ”Gentofte ghettoen”, altså et område, hvor det procentvis er de færreste elever der vælger et år på efterskole. Så en opfordring til, at vi ser ud også inkluderer dem fra de mere velstående ”ghettoer” Som skoleform skal vi afspejle samfundet og åbne op for, at samfundslag på tværs kan mødes. Den anden var en opfordring til, at vi fortsat skal sikre, at vi er Hele Danmarks Efterskole, og ikke kun har øje for dem der gerne vil gå den gymnasiale vej.\nHer har vi på Midtfyns Efterskole taget endnu et initiativ, idet vi har tilmeldt både 9. og 10. klasse til ”E2E med verdensmålene i hænderne” (IBO), hvor afsættet er de 17 verdensmål. Kort fortalt får eleverne i projektet øje på bærdygtighedsdagsordene, de tager ejerskab til bæredygtighed og de ser det i et uddannelsesmæssigt perspektiv. Fokus er meget på gruppearbejde, samarbejde med lokale virksomheder, det at kunne tænke innovativt på kanten af boksen, lave en pitchvideo og kunne sælge sin idé. Gevinsten er, at alle elever er ”tvunget” ud på en erhvervsskole, hvormed de er bedre oplyste til at træffe et valg, når de skal vælge ungdomsuddannelse. Projektet afløser projektopgaven for 9. klasses vedkommende og OSO for 10. klasse. E2E kan også være med til at nedbryde fordomme om erhvervsskolerne, hvilket de fra Fagbevægelsens Hovedorganisation også satte på spidsen ved efterskolernes generalforsamling.\nUndervejs i genåbningen har vi haft fokus på aktiviteter vi gerne måtte lave inden for de gældende restriktioner og anbefalinger. Her har vi haft ”Højskoledage” med et meget varieret indhold, spænende lige fra foredrag og fortællinger, anlæggelse af en atriumgård, aktive deltagere i den landsdækkende affaldsindsamling, holdt mexicaner fest, været på overlevelsestur (korpset) og været på oplevelsesture som Fangerne på Fortet, Legoland og Gorillapark. Højskoledagene er sat på skemaet, for at give eleverne et nyt udsyn – et udsyn med rod i en virkelighed de kender. Den verden mange kender er efterhånden kun et ”swipe” væk. Det kan være godt for nogle fællesskaber, men på samme side også udfordrende for andre. Den digitale dannelse og det ansvar vi har som skoleform, skal også sættes på dagsordenen. I en verden, hvor den nærmeste ”ven” altid ligger i baglommen og hvor vi næsten har alle muligheder for at blive lige hvad vi har lyst til, kan mødet med virkeligheden på samme tid synes fjern og distanceret. Vi tror på, at en god og sund udvikling oftest finder sted i mødet med det, der handler om noget andet og mere end blot en selv.\nMed lempelserne fredag den 21. maj, fik vi igen mulighed for at gæster på skolen…, og ja det var faktisk dejligt. Den 27. maj havde vi besøg af 75 kommende elever og forældre, hvor der var personlige samtaler og en fælles tale fra Mikael og jeg. Derefter blev eleverne samlet omkring forskellige aktiviteter, og forældrene blev sat i grupper for at drøfte efterskole-forældre-dilemmaer. Den 28. maj havde vi de nuværende forældre inde til at prøve at være ”efterskoleelev” for en dag, hvor de sammen med deres unge menneske var til samling, med på de forskellige linjer, spiste aftensmad sammen og så eleverne lave deres gymnastikopvisning. Tilbagemeldingerne fra begge arrangementer har været meget positive.\nEllers har vi sat gang i en renovering af gangene i lejlighedskupeerne i hovedbygningen og flyttet de elever der boede her er flyttet over i øst bygningen. Lejlighederne kommer til det kommende skoleår til at fremstå imødekommende, lyse og venlige.\nNu er der knap 4 uger tilbage i skoleåret og vi glæder os over hver dag sammen med de unge mennesker og de oplevelser vi har sammen med dem. De kommende 2 uger står på prøver og forskellige aktiviteter, og den sidste uge har vi outro-uge. Her skal vi bl.a. gøre hovedrent og på tur til Djursland. Den sidste skoledag er lørdag den 26. juni, hvor forældrene henter deres unge menneske. Vi har forhåbentlig givet de unge mennesker en oplevelse af at have været en del af samværsformer der rækker ud over mainstream. De har på egen krop oplevet, at dannelsesprojektet ikke er en lykkefabrik. De har oplevet det analoge fællesskab.\n//Johnnie Frederiksen, juni 2021\nFriskolen – Anna Ilum Nielsen\nI sproget ser vi aftryk af den tid, vi lever i. Denne coronatid, vi er midt i er ingen undtagelse. Vi har fået mange nye ord, som fx albuehilsen, drive-in-gudstjeneste og begrebet fællessang hver for sig. Jeg vil nu tage fat i et ord, der er med til at sætte en dagsorden. Et ord, der begyndte at dukke op for et år siden: læringsefterslæb. Lad mig med det samme sige, at jeg ikke selv har og heller ikke selv kommer til at bruge det ord. Men de, der taler om læringsefterslæb, definerer det som værende den læring, alle landets hjemsendte skoleelever er gået glip af under nedlukningerne. Det er interessant og også skræmmende, at vi kollektivt kan acceptere et begreb som læringsefterslæb.\nPrøv at lytte til ordet: det giver virkelig dårlig samvittighed. Konsekvensen af det er, at en hel generation af skoleelever er dårligere stillet, med mindre vi indretter sommerskoler og aftenskoler til dem, så de kan indhente det mistede.\nDen tænkning udspringer af en forståelse af læring som en veldefineret mængde af viden, alle skal nå at tilegne sig. Den tænkning er jeg meget uenig i.\nTænk sig, hvis vi definerede læring anderledes. Tænk hvis jeg påstod, at man altid lærer, at vi ikke kan være i situationer, hvor vi ikke lærer. Når vi bliver såret af en god vens uhensigtsmæssige adfærd, eller når vores kæreste kæledyr en dag ikke kan leve mere, så lærer vi. Vi lærer om de store følelser, og det er en markant anderledes måde at lære på, end ved at læse om de store følelser i en bog.\nNår jeg taler om den type læring, så er jeg inspireret af Lene Tanggaard, der blandt andet beskæftiger sig med læring og kreativitet. I skulle unde jer selv at få lov at lytte til hende en dag.\nLene Tanggaard har et interessant begreb, nemlig læringsglemsel. Det handler ikke om at glemme det, man lærer, men om at være i situationer eller aktiviteter, der ikke har ét bestemt formål, men hvor læring opstår spontant gennem fri og kreativ tænkning.\nDet er denne læring, der er så interessant, for når man som barn i en skolesammenhæng er sammen med engagerede voksne, der tager eleverne med ud af klasserummet og knytter oplevelser og relationer og kreative processer sammen med læringsindholdet, så glemmer eleverne, at de lærer. Fordi de lærer for livet. Jeg har ofte tænkt, at skoleeleven Anna ville have elsket at være elev på Sdr. Nærå Friskole -netop fordi lærerne her gør de ting.\nCorona-generationen, som nogle kalder den, har om nogle lært noget, som vi er mange, der ikke havde mulighed for at lære i vores skoletid. Hvad det er, de har lært, er nok lidt tidligt at begynde at definere, men lad os være nysgerrige på det. Vi er midt i en meget interessant tid, og vores børn får nogle håndtag og redskaber til at være i verden, som vi voksne kommer til at kunne lære rigtig meget af, er jeg sikker på.\nUden at overraske nogen kan jeg røbe, at coronaen har fyldt en anelse i skoleåret 2020/2021. Der har været et hav af nye, ændrede og opdaterede retningslinjer, og det har sandsynligvis været en fest for dem, der elsker at dykke ned i den slags detaljer. Med stolthed kan jeg sige, at vi har efterlevet retningslinjerne. Og det har til gengæld ikke altid været en fest, men derimod en nødvendighed. Derfor glæder det mig også, at der nu endelig lempes på retningslinjerne, og vi nu kan tage på lejrskoler og igen planlægge mindre, sociale arrangementer. Det har vi i dén grad glædet os til.\nVi har både været igennem tilfælde af smitte og hjemsendelser af de, der var nære kontakter. Tak for jeres parathed og villighed til at bakke op om at få alle hurtigt hjem og i isolation. Det er stærkt gået.\nPå personalesiden har vi desværre måtte sige farvel til Kalina. I Kalinas stilling blev Anne-Marie ansat, og det er vi meget glade for. Velkommen til dig, Anne-Marie.\nPå sidste generalforsamling fortalte jeg om fokuspunkter og arbejdspunkter for skoleåret. Som fokuspunkt har vi haft begrebet ansvarlighed, og som arbejdspunkt har vi haft en overordnet it-plan.\nJeg skal med det samme sige, at vi ikke er nået så langt, som vi gerne ville. Måske havde vi en tro på, at skoleåret ville blive uden påvirkning af corona. Måske var vi der, hvor vi tænkte, at den ekstraordinære nedlukning af landets skoler var noget, vi havde lagt bag os. Sådan blev det ikke. Og det er sin sag at arbejde med skoleudvikling, når man skal gøre det hver for sig.\nIt-planens første step er i gang, nemlig en overgang fra skoleintra til Viggo. Efterskolen er flyttet over til Viggo, og friskolen kommer til det henover sommeren. Næste step herfra er en afklaring af, hvilke programmer, der kan integreres i Viggo, om det skal være google eller office -og derefter kan en it-plan udarbejdes.\nI lærergruppen kom det i dette skoleår til at stå klart, at der var et ønske om en styrket sammenhængskraft og en rød tråd på skolen. Både i forhold til vores elever, men også i det mindset, lærerne har omkring deres arbejde.\nDet er et spændende og udfordrende arbejde, hvor facit ikke bare ligger foran os, men som kræver mange snakke, diskussioner og nogle gange ligefrem frustrationer.\nDet store aftryk på skolen i den her forbindelse er, at fra næste år er alle teams nedlagt. Der er ét team, og det er lærerteamet, der fra august mødes hver torsdag. I det kommende skoleår vil vi blandt andet arbejde på en revision af vores bånd (oplevelsesbånd, forundringsbånd og fordybelsesbånd), så de også bidrager til den røde tråd i fagene.\nI løbet af de kommende måneder er landets vaccineplan, som det ser ud nu, gennemført. Det betyder, at vi måske og forhåbentlig kan se ind i et nyt skoleår, hvor vi endelig kan rykke tættere sammen og dyrke det fællesskab, vi skatter så højt. Tak til jer forældre for den store forståelse og opbakning til den måde, vi har måtte drive skole på i over et år nu. Det betyder enormt meget for os at mærke, at I er trygge ved vores måde at håndtere corona-situationen på. Selv om vi har været hver for sig og med afstand, så jeg har lært, at vores skolefællesskab er blevet ved med at være stærkt, selvom vi ikke har kunnet dyrke det, som vi gerne ville. Jeg glæder mig til atter at invitere jer alle fysisk ind ad døren igen.\nTil lærerne vil jeg sige: wow! I har endnu en gang vist, at lærere er gjort af noget særligt. For vores elever har I lyst i mørket, I har givet dem læ i blæsevejr, og I har oven i købet formået at fortsætte med at lave helt fantastisk skole for dem. Tak til jer og tak for jer.\nOgså tak til bestyrelsen. Tak for rigtig godt samarbejde. Jeg nyder den gode opbakning fra jer. Og så til slut vil jeg også sige tak til mine tre ledelseskollegaer -for samarbejdet, sparringen og tilliden, det betyder meget for mig.\nJeg vil slutte, hvor jeg startede: ved læringsbegrebet. Lad os ikke dvæle ved, hvad vi er gået glip af. For at bruge og udfordre den gamle metafor om, hvorvidt glasset er halvt tomt eller halvt fyldt, må jeg lige trække Maria Stidsen ind i billedet. Maria har et klistermærke på sin computer. Det gør op med den halvtomme/halvfyldte metafor, for i virkeligheden, for en videnskabsmand er glasset altid fyldt -enten med vand, vin, luft eller noget helt fjerde. Lad os være nysgerrige på, hvad der er i vores glas, og lad os give os hen i den læring, der opstår undervejs.\n//Anna Ilum Nielsen, 2. juni 2021\nBørnehus og SFO – Majbrit Hindsgavl Nielsen\nKender I det - de der tidspunkter på et år, hvor man lige pauser - stopper op og kigger tilbage på den tid der er gået siden vi gjorde det sidst. For mange af os er det måske til nytår eller når man har fødselsdag. I den her verden er det også på en aften som i aften - på generalforsamlingen.\nNår man arbejder i den pædagogiske verden med de helt små børn, læner vi os op af nogle nøglesætninger i dagtilbudsloven som: fremmelse af trivsel, læring udvikling og dannelse. Der står også børnene skal have at fysisk, psykisk og æstetisk børnemiljø, som fremmer deres trivsel, sundhed, udvikling og læring.\nDet er vigtige sætninger, og en del af grundlaget for vores arbejde. Det pædagogiske personale i både Børnehus og sfo går på arbejde hver dag, og knokler med at sammensætte en dagligdag for børnene, som netop skaber rum for dannelse, udvikling, tryghed osv. Men når jeg står her og kigger tilbage på det seneste år, vil jeg godt indrømme, at jeg indimellem har tænkt, at det virkelig er og har været en udfordring med alle de restriktioner, vi har været underlagt. Personalet har skulle være kreative ud over det sædvanlige. Der har været tilfælde, hvor vi har tænkt, at det kan altså ikke lade sig gøre, men hvor vi alligevel har fundet en vej i det.\nOg fundet en vej - det har vi. Her i tilbageblik kan jeg helt ærligt sige, at det er lykkedes os at lave en anden slags hverdag, men stadig en hverdag hvor børnene trives, dannes og udvikler sig. Man siger at “at slagte en hellig ko giver en fantastisk bøf” - og vi HAR slagtet nogle hellige køer. Og det er ikke alle bøfferne som er blevet helt fantastiske, men mange af dem er faktisk.\nVi er blevet tvunget til at tænke anderledes, hvilket har resulteret i nye gode ideer som måske ellers ikke ville være opstået.\nJeg har et stort behov for at rose og anerkende personalet i vuggen, børnehaven og sfo'en for det kæmpe store stykke arbejde I har gjort under vanskelige forhold.\nMange tak for jeres kreativitet, ansvarsfølelse, store faglighed og gode humør. I er en fornøjelse at arbejde sammen med.\nSå vil jeg sige lidt om Børnehuset:\nVi har fejret to bemærkelsesværdige fødselsdage i Børnehuset i år. En første-fødselsdag som altid er stort, samt en 5 års fødselsdag, som er halvrundt.\nVuggestuen havde sin første fødselsdag d. 1. maj 2021, og den dag var det et helt år siden, at vi første gang åbnede dørene for de allermindste. Fire søde små “næsten- babyer” tog vi imod, og der kom i de følgende måneder yderligere 5 mere til. Det betyder, at vi har fuldt hus - dvs. 9 børn.\nSikke et år det har været!! Det har været travlt, udmattende (især for Tine og Lisa som var dem som stod i centrum for det hele), praktisk udfordrende og frustrerende. MEN det har også været fantastisk, sjovt, givende, udviklende og berigende.\nVi er slet ikke færdige med at samle erfaringer, som vi skal bruge både pædagogisk og praktisk. Vi får hele tiden ideer til, hvordan vi kunne tænke os at indrette os bedre, nye aktiviteter vi kan lave osv. osv.\nNogle ting kan vi rykke på med det samme, og andet er vi nødt til at vente lidt mere på. Men helt sikkert er det, at det at vi har fået de 0-3 årige ind, har givet noget godt til hele huset. Det giver os nye muligheder for at tænke endnu mere i helheder, det betyder en større personalegruppe, og dermed flere at sparre med, og det giver noget godt til børnene, at kunne lære fra at omgås børn som enten er større eller mindre end en selv. Personalet holder senere i juni måned en pædagogisk lørdag, hvor vi med alle de erfaringer vi har samlet i løbet af vuggen første år i rygsækken, skal arbejde med, hvordan vi bliver endnu bedre til at blive ´et helt hus. Det glæder vi os meget til.\nDen halvrunde fødselsdag er jo naturligvis fordi Børnehuset som helhed fejrede sin 5 års fødselsdag d. 1. april. Dermed tror jeg godt at vi kan sige, at vi officielt er gået fra at være et Ildsjæleprojekt til at være et etableret Børnehus.\nBørnehuset som helhed har i det forgangne år haft to primære fokuspunkter:\nat arbejde os grundigt ned i den styrkede pædagogiske læreplan\nat sikre at vores børnene stadig har en god og udviklende hverdag - på trods af Corona og alle de restriktioner der følger med den. Det har jeg allerede sagt lidt om.\nArbejdet med den Styrkede pædagogiske læreplan er en fortsættelse af det stykke arbejde, som vi tog hul på sidste år. Det er et lovpligtigt dokument der beskriver vores hverdag, pædagogiske tanker og aktiviteter, og som samtidig er et evalueringsredskab, som vi kan bruge, for hele tiden at være skarpe på at vi leverer den pædagogiske kvalitet som vi skal.\nTil august er vi blevet varslet, at der skal igangsættes en evaluering af arbejdet med læreplanerne på landsplan, men meldingen til os fra FMK er, at vi er ret langt fremme i processen i forhold til nogle af de andre institutioner, så min forventning er, at det bliver et overkommeligt stykke arbejde.\nCorona - ja vi kender den jo betydeligt bedre end vi gjorde sidste år ved denne tid, og dermed har vi også fundet et mere fornuftigt leje. Dels har vi også på dagtilbudsområdet fået nogle lempelser undervejs, og vi har fundet ind i nogle rutiner som vi har fået ind på rygraden.\nNår det er sagt, så ser vi som alle andre virkelig frem til, at vi kan komme tilbage til vores NORMALE hverdag igen. Vi bruger mange kræfter på rengøring af kontaktpunkter og legetøj, vi glæder os til de uformelle snakke med forældrene når de henter eller bringer - faktisk er der forældre som ikke rigtigt har været inde på stuerne, da de kun har været hos os under Corona, vi glæder os til at vi kan få alt vores legetøj frem igen, og endelig så glæder vi os til, at vi igen kan arbejde mere på tværs med vores kolleger på resten af matriklen. Det blir’ godt igen - lige om lidt!!\nEndelig så blev 2021 året hvor de private dagtilbud blev en del af de minimumsnormeringer som der blev vedtaget i forbindelse med finansloven.\nIndtil 2024 bliver vi gradvist tilført flere midler, således, at når ordningen er fuldt indfaset i 2024, så skal der være 1 pædagogisk medarbejder pr. vuggebarn, og 1 pr. børnehavebarn. Man har endnu ikke helt kunne gøre op med sig selv, hvordan dette skal regnes ud: er det på institutionsplan eller kommuneplan, tæller vi hoveder eller timer, er det hele dagen eller måske kun midt på hvor alle er på arbejde??? Spørgsmålene er mange, og vi får sikkert svar på et tidspunkt. Indtil videre så ansætter vi personale i de timer vi får midler til, og så må vi se når vi kommer lidt nærmere 2024 - der skulle vi gerne blive lidt klogere.\nVores SFO har nu snart kørt et helt år med “den nye besætning”. I august fastansatte vi Kristina, Pernille og Mathilde. Da vi havde Generalforsamling sidst i august 2020, var de lige blevet ansat. Det er meget specielt, at skifte ¾ af en personalegruppe på en gang, og jeg tror at der har været mange - nok inkl. forældre, som var spændte på, hvordan det ville gå. Det har jo heldigvis endnu engang bevist sig, at ingen er uundværlige, og uanset hvor glade vi var for det gamle hold, så er vi også blevet virkelig glade for de nye.\nDet at bevare Fritterens sjæl og identitet har været vigtig for os, samtidig med, at når der kommer nye folk ind, skal de jo selvfølgelig også have lov til at præge deres hverdag, pædagogikken osv.\nDerfor afholdt vi i slutningen af september en pædagogisk lørdag, hvor emnet netop var: hvordan beholder vi det bedste af det gamle, og krydrer det med nye tiltag. Det kastede mange gode snakke af sig, og jeg synes virkelig, at de nye - som ikke er så nye mere- virkelig har taget ansvar i en meget udfordrende situation. For ikke nok med at vi har vi en næsten helt ny personalegruppe, vi har også manglet vores mest erfarne mand i næsten et halvt år OG vi har Corona. (Hilsen fra Peter)\nI forhold til Corona, så har vi i Fritteren været og er stadig udfordrede. Klasserne må ikke blandes, så det betyder en pædagog til hver klasse. Det kan godt være svært, hvis der er en flok som vil cykle, nogle vil klatre i træer og andre vil gerne lave en kreativ aktivitet. Ud over det spritter vi kontaktpunkter og vasker legetøj hver dag lige som i Børnehuset. Det fungerer, og jeg synes at vi formår, at få skabt en meningsfuld hverdag for ungerne på trods af Corona.\nMen som jeg sagde tidligere, så blir’ det godt igen - lige om lidt, så vi er også begyndt at vove at tænke lidt fremad.\nDen samme dag som Børnehuset holder vi også pædagogisk lørdag. Her skal vi snakke om livet i SFO’en efter Corona. Herunder vil vi også have fokus på håndteringen af den udfordring der kommer med, at vi har en flok børn, hvor flere af klasserne ikke har oplevet andet, end at være adskilt fra de andre klasser, og kun at skulle forholde sig til en voksen. Der er fordele ved, at den enkelte pædagog kommer så tæt på sin klasse, men vi skal ha’ lavet en plan for, hvad vi gør når vi skal til at blandes igen, og man ikke længere er så tæt på kun en voksen, for det bliver en udfordring for flere børn (og sikkert også et par forældre).\nVi har allerede gang i planlægningen af aktiviteter, og jeg kan afsløre, at hvis Corona ellers vil, så vil vi i næste skoleår genintroducere den legendariske fritterovernatning for 0.-3. klasse. Det bliver stort og vi glæder os!!\nBørnehuset og SFO’en i fællesskab er ved at tage hul på nogle overvejelser omkring, hvad vi kan og skal bruge hinanden til, og det spiller godt sammen med de gennemgående overskrifter jeg kan se tegner sig for det nye år: Overgange og sammenhængskraft. Det bliver spændende og vi ser frem til arbejdet - både med hinanden og også med jeres skønne børn.\nHer til sidst vil jeg gerne sige tak til jer forældre for samarbejdet. Jeg er imponeret over jeres evne og vilje til at samarbejde og finde løsninger når Corona har tvunget os til at bede jer om det. Mange tak!\nLigeledes tak for samarbejdet og støtten med og fra bestyrelsen. Jeg er aldrig i tvivl om jeres opbakning og gode intentioner - det betyder meget.\nOg endelig til mine ledelseskolleger Anna, Mikael og Johnny - også stor tak til jer. Det er guld værd, at have jer til at læne sig op af og også til indimellem hengive sig til virkelig sort humor sammen med. Det har vi indimellem haft brug for i det forgangne år - det vil jeg godt erkende.\nDet var alt fra Børnehuset og Sfo’en - tak for ordet.\n//Majbrit Hindsgavl Nielsen, juni 2021\nAfrunding - Mikael Wortmann\nVi har i de 4 år jeg har været med ikke kunnet køre to år i træk med den samme bemanding i ledelsen. Af forskellige grunde, som I kender, har der været en udskiftning.\nNogle vil måske kalde det en naturlig udvikling, andre at det var ikke så godt og nogle vil måske bare acceptere tingenes tilstand.\nMen hvorom alting er, har vi i 4 år arbejdet med forskellige organisationsmodeller. En model vil altid være afhængig af hvem der sidder i ledelsen og antal.\nVi har det godt i ledelsen med hinanden og jeg er faktisk både rigtig glad og stolt over dem.\nStolt over det de præsterer, og over hvordan de ser på deres opgave og den ildhu de leverer.\nMen I skal ikke være i tvivl om, at det også til tider er et knoklearbejde – noget der trækker tænder ud. Vi er kommet igennem vores økonomiske krise. Det var hårdt for alle, og vi står stadig i en dagligdag hvor coronaen sætter mange betingelser. Man kan godt opleve det som et tour de France løb. Alle kæmper sig op ad en stejl bakke og ser målet på toppen. Men lige som man er på toppen, ser man et nyt bjerg – og vi ved ikke hvor mange bjerge vi skal bestige og hvor længe det varer. Og tro mig – det tærer på jer derhjemme, men det tærer også på personalet og ledelsen.\nJeg vil godt sende en tak til den samlede personalegruppe for at have klatret op ad adskillige bjerge det sidste halvanden år. Bjerge, som til tider kunne virke uoverstigelige, men sammen fandt vi vejen.\nSamme tak skal lyde til bestyrelsen, for I sidder med ansvaret i sidste ende. Tak for tilliden til at vi har styr på det og i det mindste gør alt hvad vi kan. Tak for samarbejdet.\nI administrationen har der også løbende været en udskiftning. Lea har været der længst, dvs. lidt over 3 år, Lotte kom i oktober og Tine startede 1. maj.\nI har også oplevet at skulle finde løsninger og veje. En stor tak til jer for ofte at blive et par timer ekstra for at få tingene til at fungere. Og en tak til jer for at accepterer at bedst som I tror at jeg sidder på min pind og I kan spørge om noget, så er jeg et eller andet sted på matriklen og kommer først tilbage et par timer senere. Tro mig det kræver tålmodighed, og den har I heldigvis- tak.\nSamme tålmodighed har køkkenet, når jeg i sidste øjeblik kommer og beder om mad til møder mm – tak.\nOgså Flemming skal ha en stor tak – han knokler løs, og det er utroligt hvad han når.\nSidst, men ikke mindst, tak til jer forældre for at bakke op. I er også blevet presset i denne tid, og vi ved at I har gjort rigtig rigtig meget for at få tingene til at hænge sammen. Jeg er dybt imponeret over hvorledes det kan lade sig gøre at lukke skoler og børnehuset, og I så bare finder løsninger.\nMen lad os håbe, at vi snart er tilbage ved den helt rigtige dagligdag, og hvor glæden, dansen og legen netop er dagligdag.\nOg hermed stopper årets pædagogiske beretning.\nForstander, Mikael Wortmann, 2. juni 2021


Dittes blog - Familiefødselsdag I Sommerhuset\nFamiliefødselsdag I Sommerhuset\nI weekenden har vi fejret min mors fødselsdag i vores sommerhus i Kulhuse. Det er virkelig ved at tage form med alt det min mor har gjort ved det i weekenderne, og det bliver skønt at tilbringe en sommer heroppe, så håber på lidt varmere vejr snarest 🙂\nVi spiste fødselsdags brunch med hvad der hører sig til, især en masse hjemmebagt brød og kanelsnegle 😛 Ellers bare gået tur og nydt solen udendørs.\nJeg er dog syg siden i torsdags, efter jeg onsdag frøs en del med for tynd en jakke. Så pas på med at være for optimistiske, det bider jer bare bagi som det gjorde for mig 🙁\nJeg vil lave lidt mere the, 120 kop de sidste dage her.. God tirsdag til jer!\nPåskeferie og et smut i sommerhuset\nSnaps fra sommerhuset i Kulhuse\nDet lyder super hyggeligt og det ser virkelig lækkert ud det hele 😀\n5. maj 2015 at 11:21\nJa det er skønt med sådan et sommerhus og hygge, bliver godt over sommeren 🙂\n5. maj 2015 at 11:37\nMmmh, det ser virkelig lækkert ud med frisk frugt og det hele. MUMS!\nStort tillykke med din mor og god bedring til dig.\n5. maj 2015 at 11:24\nTak det var det også, trods sygdom. Tak, jeg håber snart at være frisk igen 🙂


Unge mennesker er gode til at underholde sig selv – Gladsaxebladet\n28. maj 2021, 21:41\nSPONSORERET INDHOLD: Vi lever i en verden, der er i konstant bevægelse, og som dermed udvikler sig hele tiden. Dårlige ting bliver forbedret, og gode ting bliver endnu bedre.\nDet handler hele tiden om at optimere og følge med tiden, og derfor er det ikke underligt, at der i dag er utrolig mange former for underholdning, som alle slags mennesker kan have glæde af. Som ung betyder det også, at ligegyldigt hvilke interesser man har, så er der helt sikkert god underholdning at finde, som kan få tiden til at gå.\nMange kan i dag få flere timer til at gå med spil\nSom tiden går, så ændrer det sig også, hvilke ting man bliver underholdt af. Derfor er det nogle helt andre ting, som de unge bruger deres tid på i dag, end de gjorde for blot nogle år tilbage.\nCasino er en ting, som flere elsker at spille, og som sagt, så er alting i konstant udvikling. Dette gælder også i casino-verdenen. Det betyder blandt andet, at det med tiden er blevet muligt at spille Bitcoin casino, samt at spille forskellige typer af casino online.\nSkærme er den del af mange unges hverdag\nInternettet er blevet en ting i den moderne verden, som næsten ingen kan undvære. For mange er det nødvendigt at have internettet til rådighed i forbindelse med arbejde eller skole, men også i fritiden er internettet blevet en vigtig del blandt mange unge.\nFremfor en fodbold, en cykeltur eller andre fysiske ting, som man kan lave, så er det i dag de mange skærme, der særligt præger unges hverdag. Mange interesser kan lige så vel lade sig gøre online, som for eksempel at spille en fodboldkamp, og der findes derudover et hav af forskellige muligheder og former for underholdning, der foregår online, som mange unge benytter sig af.\nInternettet gør at de unge klarer sig selv\nInternettet er i højere grad med til, at unge mennesker i dag let kan klare sig selv. Her gælder det både at de let kan finde platforme, hvor de kan underholde sig selv, men internettet kan også vise sig at være en god støtte, når man skal have hjælp til praktiske ting. Internettet kan derfor være rigtig brugbar i hverdagen.\nEr man i tvivl om noget, så kan man let og hurtigt google sig frem til et svar eller en løsning. For eksempel madopskrifter kan let findes på nettet, og unge er derfor i højere grad blevet selvstændige, fordi de har internettet til rådighed, som en rigtig god hjælp. Derfor har unge i dag rig mulighed for at kunne klare sig selv, både i forhold til praktiske ting, men også i form af underholdning.


FASTA-filendelse: Hvad Er Det & Hvordan Åbner Man Det?\nFilendelse Hjem / Alle Endelser / Filendelse FASTA\nHvad er FASTA-filendelsen?\nDisse FASTA filer kan ses med ni kendt(e) softwareprogrammer, hvilket typisk er SnapGene, udviklet af GSL Biotech LLC. Det er forbundet med to primær(e) filtype(r), men ses ofte i formatet FASTA Sequence File. I de fleste tilfælde betragtes disse filer som Data Files.\nVi har fundet FASTA-filer på Windows-, Mac- og Linux-platforme. De er kompatible med desktop- (og mobil-) enheder. FASTA-filer har en popularitetsvurdering på "Lav". Det betyder, at de ikke ses ofte på de fleste enheder.\nFor at lære mere om FASTA-filer og deres tilhørende softwareprogrammer, se oplysningerne nedenfor. Vi sørger også for en grundlæggende fejlsøgningsguide for at løse problemer med at åbne FASTA-filer.\nFiltype: FASTA Sequence File\nA FASTA fil er en sekvens fil i FASTA format, et format kendt til lagring bioinformatik oplysninger som DNA-sekvenser og genomer af arter. En FASTA fil af denne art er skrevet i et almindeligt tekstformat.\nSkabt af: Nucleobytes\nSoftwareprogrammer, der åbner FASTA Sequence File:\nSnapGene af GSL Biotech LLC\nGenome Compiler af Genome Compiler Corporation\nHeracle BioSoft DNA Baser Sequence Assembler af Heracle BioSoft\nGeneStudio SeqVerter af GeneStudio, Inc.\nJalview af Jalview Development\n4Peaks af Nucleobytes\nEmboss Abiview af Emboss\nFiltype: FASTA Format DNA And Protein Sequence Alignment\nDen Fasta fil forlængelse er knyttet til en FASTA format, der kun har sekvensen strengen og ikke indeholder kromatogram. Fasta er som BLAST, der kan bruges til at hjælpe med at identificere medlemmerne af gen-familier, og også udlede funktionelle og evolutionære relationer mellem sekvenser.\nSkabt af: Heracle BioSoft\nSoftwareprogrammer, der åbner FASTA Format DNA And Protein Sequence Alignment-filer:\nChromasPro af Technelysium\nMultiFasta Builder af Heracle BioSoft\nPopularitet for FASTA-filer\nFejlsøgning af problemer med åbning af FASTA-filer\nGenerelle problemer med åbning af FASTA-filer\nSnapGene er ikke installeret\nNår du dobbeltklikker på din FASTA-fil, kan du muligvis se en dialogboks fra dit operativsystem, som angiver at den "kan ikke åbne denne filtype". Hvis dette er tilfældet, skyldes det normalt, at du ikke har SnapGene til %%os%% installeret på din computer. Fordi dit operativsystem ikke ved, hvad det skal gøre med denne fil, kan du ikke åbne den ved at dobbeltklikke.\nTip: Hvis du kender til et andet program, som kan åbne din FASTA-fil, kan du prøve at åbne den ved at vælge programmet fra de programmer, der er nævnt.\nForkert Version af SnapGene er installeret\nI nogle tilfælde har du måske en nyere (eller ældre) version af en FASTA Sequence File-fil, som ikke understøttes af din version af det installerede program. Hvis du ikke har den rigtige version af SnapGene (eller nogen af de andre programmer, som er nævnt ovenfor), kan du blive nødt til at forsøge at hente en anden version af den, eller et af de andre softwareprogrammer, som er nævnt ovenfor. Dette problem er mest almindeligt, når du har en ældre version af softwareprogrammet, og din fil blev skabt af en nyere version, som den ikke kan genkende.\nTip: Nogle gange kan du få et fingerpeg om, hvilken version af FASTA-filen, du har, ved at højreklikke på filen, og derefter klikke på "Egenskaber" (Windows) eller "Få information" (Mac OSX).\nResumé: I begge tilfælde er de fleste problemer med at åbne FASTA-filer på grund af, du ikke har det rigtige program installeret på din computer.\nAndre årsager til åbningsproblemer med FASTA-filer\nSelv om du måske i forvejen har SnapGene eller en anden FASTA-tilhørende software, der er installeret på din computer, kan du stadig opleve problemer med at åbne FASTA Sequence File-filer. Hvis du stadig har problemer med at åbne FASTA-filer, kan der være andre problemer, som forhindrer dig i at åbne disse filer. Disse andre problemer omfatter (anført i rækkefølge fra den mest til mindst almindelige):\nUgyldig FASTA-filreferencer i Windowsregistret ("telefonbogen" i Windowsoperativsystemet)\nUtilsigtet sletning af beskrivelsen af FASTA-filen i Windowsregistret\nUfuldstændig eller dårlig installation af et softwareprogram forbundet med FASTA-formatet\nDin FASTA-fil er beskadiget (problemer med selve FASTA Sequence File-filen)\nDin FASTA er inficeret med malware\nEnhedsdrivere af hardwaren, forbundne med din FASTA-fil, er korrupte eller forældede\nDin computer har ikke tilstrækkelige systemressourcer til at åbne FASTA Sequence File-formatet\nHvordan løser man problemer med åbning af FASTA-filer\nLav et malware-scan af din FASTA-fil\nFor eksempel, på dette billede, har vi fremhævet min fil.fasta-filen og højreklikket på filen for at se muligheden 'Scan med AVG' i filmenuen. Når denne mulighed er valgt, åbner AVG Antivirus og scanner filen for alle vira.\nNogle gange kan du opleve en fejlbehæftet softwareinstallation, som kan skyldes et problem, der opstår under installationsprocessen. Dette kan forhindre dit operativsystem i at forbinde din FASTA-fil med den rigtige softwareapplikation, som påvirker det, der kaldes "filendelsesforbindelser".\nNogle gange, vil blot en geninstallation af SnapGene løse dit problem og forbindes korrekt din FASTA med SnapGene. Andre gange kan dårlig softwareprogrammering fra softwareudviklerens side forårsage problemer med filforbindelser, og du kan blive nødt til at kontakte udvikleren for yderligere hjælp.\nTip: Prøv at opgradere til den seneste version af SnapGene for at sikre at du har de seneste opdateringer installeret.\nHent en anden kopi af din FASTA-fil\nDet virker måske for indlysende, men mange gange kan din FASTA-fil selv være årsagen til problemet. Hvis du modtog filen via en vedhæftet fil i en e-mail eller hentet fra en hjemmeside og det blev afbrudt (f.eks. strømafbrydelse eller anden grund), kan dette have ødelagt filen. Hvis det er muligt, så prøv at få fat i en ny kopi af din FASTA-fil og forsøg at åbne den igen.\nOpdaterer dine GSL Biotech LLC-relaterede hardwareenhedsdrivere\nHvis FASTA-filen er relateret til et stykke software på din computer, kan du blive nødt til at opdatere dine enhedsdrivere, der er forbundet med dette software for at kunne åbne det.\nTip: Hvis du modtager en fejlmeddelelse relateret til en .SYS-fil, når du forsøger at åbne din FASTA-fil, er det sandsynligt at dit problem er relateret til korrupte eller forældede enhedsdrivere, som skal opdateres. Brug af et opdateringsprogram som DriverDoc kan hjælpe med at gøre denne proces meget lettere at gennemføre.\nHvis alle andre trin mislykkes, og du stadig har problemer med at åbne FASTA-filer, kan det skyldes manglende tilgængelige systemressourcer. Nogle versioner FASTA-filer kan kræve betydelige ressourcer (f.eks. hukommelse/RAM, bearbejdningskraft) for at blive åbnet korrekt af din computer. Det er ret almindeligt, hvis dit computerudstyr er ældre, og du bruger et meget nyere operativsystem.\nDette problem kan opstå, når din computer har svært ved at følge med fordi operativsystemet (og andre tjenester, der kører i baggrunden) måske bruger for mange ressourcer til at din FASTA-fil kan åbnes. Prøv at lukke alle programmer på din pc, før du forsøger at åbne din FASTA Sequence File. Frigørelse af alle tilgængelige ressourcer på din computer, giver det bedste miljø til at forsøge at åbne din FASTA-fil.\nHvis du har prøvet alle trin ovenfor, og din FASTA-fil stadig ikke åbnes, er det måske tid til en hardwareopgradering. I de fleste tilfælde, selv om du har ældre hardware, er bearbejdningskraften stadig mere end tilstrækkelig til de fleste brugeres programmer (medmindre du udfører en masse ressourcekrævende CPU-arbejde, som f.eks. 3D-rendering, finansiel / videnskabelig modellering eller intensiv multimediearbejde). Derfor er det sandsynligt, at din computer mangler den nødvendige mængde hukommelse (mere almindeligt kaldet "RAM" eller random access memory) til at kunne fuldføre åbningen af filen.\nPrøv at opgradere din hukommelse for at se, om det hjælper dig med at åbne FASTA-filen. I dag er hukommelsesopgraderinger meget billige og meget nemme at installere for selv den almindelige computerbruger i deres pc. Som en bonus, vil du sikkert se en lækker præstationsforbedring i andre opgaver, udført på din computer.


Kongens hunde – "B" for bog – LUKKET\nI forbindelse med et privat projekt, har jeg lavet en del research på Knud den Stores (Gorm den Gamles oldebarn) første hustru og senere elskerinde, Ælfgifu. Hun forsvinder lige pludselig ud af de historiske kilder, og ingen ved hvad der blev af hende. Da jeg en sen nattetime faldt over Martin Jensens bog "Kongens hunde", og så at Ælfgifu indgik i handlingen, blev jeg nødt til at se hvilken historie han havde tildelt hende, og bogen blev indkøbt.\nHistorien foregår i begyndelsen af 1000-tallet, da Knud den Store indkalder til stormøde i Oxford. Illuminatoren (en der tegner de illustrationer der pryder gamle middelalderskrifter) Winston, bliver kaldt til Oxford, da førnævnte Ælfgifu har en opgave til ham. På vej til Oxford møder Winston den tidligere herremandssøn Halfdan, der har måttet se familiens besiddelser inddraget af kong Knud, og som nu rejser rundt på må og få, og overlever som han bedst kan. De to slår pjalterne sammen, og sætter kurs mod Oxford og Ælfgifu. I Oxford møder de kongen selv, og får at vide, at Ælfgifu ikke kommer til Oxford alligevel - og det var så det. Ikke et ord mere om damen i resten af bogen. Lidt skuffende, når hun nu var årsag til at jeg investerede i bogen. Men skidt, nu var jeg i gang, og så skulle den også læses færdig.\nI Oxford bliver en herremand myrdet, og Winston og Halfdan bliver af kongen selv, hyret til at opklare mordet. Bogen går her fra at være en historisk roman, til at blive en vikingetidskrimi... En kombination jeg ikke lige havde set komme, endsige hørt om.\nHistorien er, om ikke spændende, så dog interessant. Men at lade d'herrer Winston og Halfdan agere vikingetidens svar på Sherlock Holmes og Dr. Watson, fungerer overhovedet ikke. Jeg vil ikke hævde at det ikke kan have fundet sted, der er meget om den tid der endnu henligger i mørke, men det her kan næppe virke mere utroværdigt.\nMartin Jensen har sådan set styr nok på de historiske kendsgerninger, og kan også beskrive livet i Oxford år 1018 under Knud den Stores stormøde. Forfatteren er god til med sine ord, at male en troværdig kulisse. Desværre benytter han selvsamme kulisse til at danne baggrund for en historie der ikke er troværdig, og det samlede indtryk bliver ikke godt. "Kongens hunde" mindede mig om barndommens "Jan" bøger, bare hensat til vikingetiden. Og det var for mærkeligt.\nPå mit skrivebord ligger også "Edsbryder", efterfølgeren i serien på i alt fire bind om Winston og Halfdan. Jeg vil ikke udelukke at jeg læser den på et tidspunkt, men der bliver ikke sat noget til side til fordel for den.


Pomerania, en kærlig, intelligent og ikke aggressiv hund\nPomerania, en intelligent og kærlig hund\nMed et stramt ansigt og fremragende hår, Pomeranian hund, som tilhører familien Spitz, er aktiv og kan konkurrere i agility og lydighed. Han vejer ikke mere end 6 kilo, og hans livlige personlighed gør ham til en god følgesvend for gåture. Kender vi det?\n1 Pommerns historie og karakteristika\n2 Pomeranian adfærd\n3 Se videoen: Første kig: YouSee på Apple TV\nPommerns historie og karakteristika\nden Pomeranian hundeavl er oprindeligt fra den homonymske tyske provins. De blev populære under Victoria of Englands regeringstid der var kendt blandt mange andre ting for at være en ivrig hundeavler. Faktisk rejste han under hans regeringstid, som varede mere end seks årtier, 15 forskellige løb. I slutningen af 1800-tallet spredes denne lille drengs popularitet til den anden side af Atlanterhavet.\nPommernDe er venlige hunde, krigere, ekstremt hårede og meget intelligente. De er også loyale og velkendte. Det er et meget dristigt og uafhængigt løb. De er altid opmærksomme, nysgerrige og modige og frygter ikke store dyr. Hvis de er ordentligt socialiserede, går de normalt godt sammen med resten af familiemedlemmerne.\nPomeranianen har et kileformet hoved med stive ører. Nogle mennesker beskriver deres ansigt som en ræv. Hans mandelformede øjne er mørke og har en gnistre, der tyder på hans nysgerrighed. Din trøffel kan være mørk eller den samme farve som din frakke. De kommer i en lang række farver som rød, orange, hvid, fløde, brun eller sort. Ved nogle lejligheder kan du se en hvid med farvede pletter. Omkring halsen har hun en luksus halskæde. Selvom jeres kappe ser kompliceret ud til at passe på, er regelmæssig børstning normalt alt hvad du behøver.\nTrods sin lille størrelse, han har en høj bark, hvilket gør ham til en fremragende værge. Nogle gange ved de ikke, hvornår de skal holde op med at gøe, så det mest hensigtsmæssige er at lære dem at stoppe med at gøre det, når det ikke svarer.\nFor ældre er de gode følgesvend de er en alt for afhængig race. De er også gode for de ejere, der bor i små rum som en afdeling.\nNormalt Pomeranianen hurtigt lære forskellige tricks, men du skal være konstant og fast når det kommer til træning. Hvis du ikke bliver undervist i visse regler om adfærd, når du er en hvalp, kan du over tid blive et uudholdeligt dyr.\nDenne type kæledyr kan lide at gå en tur. Hans trav er lang og hovedet er højt. Han kan lide at møde mennesker og udforske nye lugt og territorier. Mange af dem er blevet uddannet som høreapparat hunde. De er fremragende terapi kæledyr og bringer glæde og komfort til de syge og ældre.\nHøje temperaturer og fugtighed kan forårsage varmeslag i denne race. Derfor, når du er udendørs i varmt vejr, bør du se og holde det på et sted væk fra solen.\nFordi de er så små, på landet kan de byttes til ugle, ørne, høge, coyoter og andre vilde dyr. Lad dem aldrig stå uden opsyn og pas på rovfugle.\nSelv om de er små, synes de ikke at indse det og De kan have en stor hundindstilling. Dette kan betyde en katastrofe, hvis de beslutter at forfølge et krydderi større end dem. For at der ikke er nogen problemer, så tag det ikke glip af, når du går en tur.\nAt have en Sund hund, køb aldrig en hvalp fra en uansvarlig opdrætter eller dyrebutik. Det mest hensigtsmæssige er, at du leder efter en velrenommeret opdrætter, der har alle de beviser for hånden, at dyret er af racen, der annoncerer og har et godt helbred. Det er meget vigtigt, at du sørger for, at du er fri for genetiske sygdomme.\nEndelig, hvis du allerede har vedtaget disse søde små, husk at for at undgå enhver form for sygdom, skal du overholde vaccinationsplanen og tag det regelmæssigt til din dyrlæge til gennemgang. På samme måde, når du går ud på en tur, på vej tilbage, skal du kontrollere, om du har flåter. Dens jakke er så tæt, at det er en god receptor til disse små arachnider.\nSe videoen: Første kig: YouSee på Apple TV


Scandic øger sit fokus på Food & Beverage | Scandic Hotels\nPressemeddelelse - 9 Oktober 2012 00:00\nScandic øger sit fokus på Food & Beverage\nScandic Hotels ser et stærkt udviklingspotentiale inden for sin Food & Beverage forretning, og vælger nu at tilføre en ny stilling på koncernniveau for netop dette område. Ulrika Garbrant tiltræder i oktober som Vice President for Scandics Food & Beverage forretning.\nUlrika Garbrant får det overordnede ansvar for Food & Beverage hos Scandic, hvilket indebærer ansvar for mad og drikke-området i alle ni lande, hvor Scandic har hoteller. Ulrika har solid erfaring fra både restaurationsbranchen og servicesektoren fra ledende stillinger. Blandt andet har hun været CEO for den hurtigt voksende kæde Espresso House, General Manager, Marketingchef og controller hos SSP (Scandinavian Service Partner).\nSenest kommer hun fra en stilling som nordisk Marketing- og Produktchef hos fitnesskæden SATS. Ulrika er uddannet civiløkonom med speciale i service management fra Handelshøjskolen i Gøteborg.\n”Food & Beverage er et kerneområde, som er under kraftig udvikling hos Scandic. Samtidig er det også en del af vores forretning, hvor vi har et stort potentiale for yderligere vækst. Derfor er vi glade for at byde Ulrika velkommen til ledelsesteamet, hvor hun med sin solide erfaring inden for området, kommer til at tilføre meget”, udtaler Anders Ehrling, CEO for Scandic.\n”At lede Nordens største virksomhed for mad og drikke inden for hotelverdenen er naturligvis en stor udfordring, men samtidig uhørt spændende. Ambitionen er at mit team og jeg sammen vil skabe nye spændende oplevelser og løfte Scandics mad og drikke til endnu højere højder for vores gæster”, siger Ulrika Garbrant.\nUlrika Garbrant, VP Food & Beverage, Scandic, Tel: +46 8 517 350 00


Rytterfesten 2021, referat og foto – Amager Cykle Ring\nHome > Alle medlemmer > Rytterfesten 2021, referat og foto\nSå lykkedes det at holde den traditionelle Rytterfest, lørdag den 30. oktober 2021 (som så meget andet udgik festen i 2021).\nDer var dækket flotte borde og pyntet “uhyggeligt” op i klubhuset med Halloween tema. Festudvalget bestod af Helle Kromann Rasmussen og to søde hjælpere, fra dame motion. Slagter P. E. Larsen (Amagerbrogade 153) stod for den altid lækre mad.\nTraditionen tro var der både børn og unge, licens, motion og æresmedlemmer tilstede. Herunder de regerende Danske Mester på landevej for U19 kvinder og for elite kvinder (Solbjørk og Amalie).\nPokaler og hæder\nEt fast indslag ved rytterfesten er uddeling af pokaler og hædring af klubmestrene.\nHer er den samlede oversig over de prestigefyldte og traditionelle pokaler :\nPokal Modtages fordi Modtager\nAmager Cykle Ring Stiftet 1940 Klubmestre (Mesteskabsbæltet Herre – Linjeløbet) Klubmester Herre Licens 2020 Daniel Stampe\n2021 Mathias Matz\nHeinsvig Pokalen Bedste Senior Resultat 2021 Kristian Hessel\nForumpokalen Generelt bedste Herre Senior rytter 2021 Daniel Lond\nIb Laursen pokalen Bedste Old Boys/Veteran præstation 2021 Anders Aarkrog Jepsen\nA.C.R. Jubilæumspokal Formanden bestemmer og uddeler normalt til en leder eller hjælper Jesper Thiesen\nÅrets Motionist (MotionshjeImen) Uddeles af Motionsformanden Christian Tvarnø\nTEXACO Drenge/Pige pokalen Generelt bedste drenge/pige/ungdomsrytter Valdemar Wagner\nBrian Holm Pokalen Fair Play drenge/pige/ungdoms rytter William Jessen\nAmager Cykle Ring Damernes Vandrepokal Udsat 1981 Generelt bedste Dame Senior Rytter Viktoria Schmidt Knudsen\nKlubmesterskab, linjeløb U11 Ny vandre-pokal Skænket af Jan Nygaard AS i anledning af Amager Cykle Rings 75 års jubilæum 2015. Stinus Flintholm\nKlubmesterskab, linjeløb U11P Ny vandre-pokal Skænket af Jan Nygaard AS … DNS\nKlubmesterskab, linjeløb U13 Ny vandre-pokal Skænket af Jan Nygaard AS … Valdemar Wagner\nKlubmesterskab, linjeløb U13P Ny vandre-pokal Skænket af Jan Nygaard AS .. Stine Waltoft\nKlubmesterskab, linjeløb U15 Ny vandre-pokal Skænket af Jan Nygaard AS … Alexander Kamstrup Røssel\nKlubmesterskab, linjeløb U15P\nNy vandre-pokal Skænket af Jan Nygaard AS …. DNS\nKlubmesterskab, linjeløb U17 Peter Bheki Kring Laursen\nKlubmesterskab, linjeløb U17P Anna Margrethe Hansen\nDet er en tradition at medlemmer som har 25, 40, 50, 60 og 70 års jubilæum, som medlem i klubben fejres og får overrakt en jubilæumsnål. Motionsformand Erling Jung stod for overrækkelsen. Alle jubilarer var inviteret og første som var på scenen var Jørgen Madsen, som har været medlem i 50 år. Jørgen fortalte lidt om sin start og hvordan vintertræningen foregik for 50 år siden. Jørgen har været valgt som “rytterrep.” i 7-8 år, stået for vintergym. i vist et par år, været i bestyrelsen af 2 omgange, været næstformand, været revisor af 2 omgange, arrangeret åbent løb 3-4 gange, flere forskellige interne løb, været motionsformand, lavet ture til Jylland, Fyn og Sverige. Været holdleder til DM 3 gange, holdkaptajn i motionsafd. af flere omgange\nDerefter var det undertegnede (Jesper Skovbølle) som i 2020 havde 50 års jubilæum. Til lejligheden havde man diskret “smuglet” Tina Dideriksen ind for at holde talen. Tina og Jesper havde ugen forinden været til VM i banecykling i Roubaix og under denne tur havde Tina lokket lidt oplysninger ud af Jesper om hans “karriere” i klubben. Jesper startede som junior i 1971, har været træner, medarrangør af Amager Rundt, redaktør/medredaktør af klubbladet gennem 18 år, motionsformand, har de sidste 10 år, stået for klubbens hjemmeside, FB-grupper og pressekontakt/kommunikation, sidder og har siddet i bestyrelsen af flere gange og de seneste år været fast fotograf.\nHer er alle jubilarerne:\nJørgen Fleron Gyldenbo (KBH S) – 1961\nJesper Skovbølle (Kastrup)- 1970\nJohnny Sparvath (Fredericia) – 1970\nJan Arvid Olsen (Nivå) – 1971\nJørgen Madsen (Kastrup) – 1971\nOle Redsted (Roskile) – 1981\nBjarne Kratholm (KBH SV) – 1981\nTheis Hagen Hansen (Skævinge) – 1995\nJan Knudsen (Kastrup) – 1996\nPeter Rasmussen (Karlslunde) – 1996\nDer var 74 tilmeldte deltagere – Stort tak til arrangørerne og opryddende\nHer er lidt foto fra festen (foto: Jesper Skovbølle)


Sådan sparer du energi til vinter – tips og råd til villaejere - Panasonic Danmark\nDu er her: Heating & Cooling > Blog > Sådan sparer du energi til vinter – tips og råd til villaejere\nSådan sparer du energi til vinter – tips og råd til villaejere\n27. november 2015 15. januar 2020 Anne Ø. Laursen\nDe kolde måneder er for alvor startet. Det har betydning for indendørsklimaet i vores boliger, på varmeforbruget og energiomkostninger. Her er en række råd til, hvordan du nemt kan spare både energi og penge.\nEnergieffektive boliger med intelligent opvarmning\nEn stor del af din villas energiforbrug går til at varme huset op – og her er store penge at spare. Du kan få den største besparelse, hvis du i dag bruger elvarme (hvor omkring 60 procent af energiforbruget forventes at gå til opvarmning) og skifter til en varmepumpe. I det følgende kan du læse om flere eksempler på, hvordan du som husejer kan sænke dine opvarmningsomkostninger:\nVarm ikke unødigt op i huset. Ved at sænke temperaturen med én grad, kan du mindske dit energiforbrug med omkring fem procent.\nTilpas opvarmningen efter dine behov. Panasonics varmepumper kan installeres, så de automatisk sænker temperaturen om natten, ligesom du kan fjernstyre effekten fra din mobil efter behov, eksempelvis hvis I ikke er hjemme.\nHvis du er bortrejst, kan du sænke indendørstemperaturen til 15 grader.\nVælg et godt kontrolsystem til din energikilde. Det vil give et mere stabilt og behageligt indendørsklima. Et system som for eksempel Panasonic Econavi registrerer forholdene i rummet og kan tilpasse sig derefter, hvilket reducerer unødigt energitab.\nBehold varmen i huset\nDet er lettest at spare penge på den energi, som du ikke selv får noget ud af. Tjek isoleringen af dine vægge, tag, vinduer, gulv og ventilation. Vinduer lukker en masse varme ind, men når det er koldt uden for, slipper de også rigtig meget varme ud af huset igen. Et system som for eksempel Panasonic Econavi justeres efter forandringer af sollys i rummet og vurderer, om det er solrigt, overskyet eller nat, og varmepumpens effekt kan opjusteres eller reduceres derefter.\nHer får du andre sparetips til dit hus. Der er mange energityve rundt om i huset, som du måske ikke er opmærksom på.\nNår du koger vand på komfuret, så gør det til en vane at lægge låg på eller bruge en kedel. Det er hurtigere, og du sparer også energi.\nSkift til energieffektive lyskilder og sluk for lamper, der ikke behøves at være tændt, når du forlader et rum, eller når solen skinner udenfor.\nVask så meget af dit service op i opvaskemaskinen i stedet for at vaske op i hånden.\nSænk temperaturen fra 60 til 40 grader, når du vasker, når det er muligt. Det kan næsten halvere energiforbruget.\nFor flere tips, besøg Sparenergi.dk Hvis du har behov for et overblik over opvarmningssystemet i dit hus, så er du meget velkommen til at kontakte os. Du kan også læse mere om vores varmepumper\nVarmepumpen til den kræsne forbruger


Emerging Markets investering | Absalon Invest\nAbsalon Invest EM Virksomhedsobligationer er en fond, der investerer i en bred portefølje af virksomhedsobligationer udstedt af selskaber med forretningsområde inden for Emerging Markets. Fonden har som målsætning på langt sigt at skabe et merafkast i forhold til en bred portefølje af tilsvarende kreditobligationer.\nAbsalon Invest EM Virksomhedsobligationer er en udbyttebetalende investeringsforeningsafdeling, der har eksisteret siden 15. maj 2015.\nBlandt Absalon Invests investeringsløsninger har EM Virksomhedsobligationer en middel risiko og er velegnet til langsigtede investorer med en en investeringshorisont på mindst 3 år og gerne længere.\nFormuepleje opfordrer alle investorer til at søge individuel rådgivning, der tager udgangspunkt i investors holdning til risiko, afkastforventning og investeringshorisont. Formueplejes team af formuerådgivere er klar til at yde bankuafhængig investeringsrådgivning og hjælper gerne med individuelle investerings- og formueanalyser.\nHar du lyst til at vide mere om Formuepleje og vores særlige investeringskoncept, kan du bestille en gratis intropakke. Pakken består blandt andet af vores brochure, den seneste udgave af Magasinet FORMUE og en invitation til kommende arrangementer.\nArtikler om Absalon EM virksomhedsobligationer:\nVirksomhedsobligationer er fortsat attraktive (13.10.2016)\nFortsat medvind til virksomhedsobligationer (22.05.2016)\nVirksomhedsobligationer kræver skarpt syn i 2016 (01.02.2016)


Køb Play-Doh, DohVinci Secret Sparkle Jewelry Box - fra Lekmer.dk\nMed Play-Doh DohVinci Secret Sparkle Jewelery Box kan børnene designe deres eget DohVinci smykkeskrin. I det praktiske smykkeskrin er der et spejl og masser af plads! Det bedste af det hele er, at barnet selv kan designe det og få... Vis produktinformation\nMed Play-Doh DohVinci Secret Sparkle Jewelery Box kan børnene designe deres eget DohVinci smykkeskrin. I det praktiske smykkeskrin er der et spejl og masser af plads! Det bedste af det hele er, at barnet selv kan designe det og få sin egen stil. Med DohVinci Sparkle modellervoks får børnene mulighed for at udtrykke deres kreativitet. Indeholder en ny og forbedret styler og seks Deco Pops, hvoraf de fire er med glimmer.


Azorerne på flaske - Rejsetip Azorerne\nAzorerne på flaske\nA Mulher de Capote er en lille likørfabrik, der pludselig dukker op i gadebilledet, når I kører gennem Ribeira Grande. Og uanset om jeres smagsretninger? går i retninger af frugtlikører, er det sjovt at besøge fabrikken og opleve hvordan ”smagen af Azorerne” bliver til.\nDet er gratis at besøge fabrikken, og det er ejeren selv, der viser rundt i produktionen, lager, pakkeri osv., mens han fortæller om, hvordan likørerne bliver til.\n"I må smage på alle deres forskellige likører, så det er god ide at aftale, hvem der skal køre, hvis I er flere der har passion for passionsfrugtlikør!\nBahia Palace, Terra Nostra Garden Hotel, Vila Nova Hotel\nFind rejser til Azorerne


Ferieparker hitter blandt danskerne – flere vil på ferieophold end før corona - Gentofte Netavis\nLivsstil og forbrug • 24.06.22\nFerielysten er tilbage. Danskerne vil ud at have oplevelser igen ovenpå to års stilstand med ferier i både ind- og udland. Særligt weekendferier og hverdagsferier er for alvor blevet populære, og sammenligner man med tal fra 2019 – fra før pandemien ramte og lukkede alle rejsemuligheder ned – så er antallet af danskere, der booker ferie i Danmark og udlandet steget med 45 %. Det viser tal fra ferieparkkæden, Landal GreenParks. Tendensen ses også hos VisitDanmark, hvor tallene viser en stigning på knap 30 % i overnatninger på feriecentre i Danmark sammenlignet med tiden før corona.\n2022 ser ud til at blive rekordår\nDe udenlandske gæster vender tilbage\n”Efterspørgslen fra udenlandske gæster har ladet vente lidt på sig – ingen tvivl om, at de udenlandske gæster har afventet stadiet med nul rejserestriktioner, og efter en sløj start på året har vi i de sidste 12 uger haft en markant vækst per uge”, siger Kent Lodberg.\nVisitDanmark ser også fremgang i tallene\nHos VisitDanmark ser man en yderst positiv kurve i overnatninger generelt og for landets feriecentre. De senest tilgængelige tal viser, at danske overnatninger samlet set er steget med 17,8 % fra april 2019 til april 2022 og på feriecentre med 29,9 %. En vækst, der tyder på en yderst positiv sommerperiode.\nI Aarhusregionen oplever man en stor fremgang, når man kigger på tallet for alle slags overnatninger i området. Fra april 2019 til april 2022 har der i Aarhusregionen været en stigning på 21,6 % i antal overnatninger.\n”Det er rigtig positivt, at gæsterne gerne vil Aarhusregionen. Vi oplever generelt en øget interesse for Aarhusregionen, som har et stort udbud af oplevelser indenfor blandt andet storby, natur, kyst, outdoor og kultur. Derfor har vi også de seneste to somre været danskernes foretrukne sommerferiedestination. Og det er en udvikling, som vi tror på fortsætter i 2022”, siger Pia Lange Christensen, som er direktør i VisitAarhus, der er destinationsselskab for kommunerne Silkeborg, Skanderborg, Aarhus, Randers, Viborg, Syddjurs, Norddjurs og Favrskov.\nSpørger man Landal GreenParks, som har én af deres populære ferieparker Landal Søhøjlandet placeret i Aarhus-regionen, hvorfor netop ferieparker er blevet så populære som ferieform, er det de forskellige boligtyper og det brede udbud af aktiviteter for forskellige aldre, der gør sig særligt gældende.\n”Vi oplever, at det, der er i højsæde på en feriepark som Landal, er nærhed, at være en del af naturen, at få service i børnehøjde og et godt udbud af aktiviteter. Og så er de store ferieboliger blevet meget populære, hvilket også understøttes af væksten i generationsferier – altså hvor hele familien fra bedsteforældre til børn og børnebørn er afsted på ferie sammen”, slutter Kent Lodberg.


Virksomhed bygger oplevelsespark - UgensErhverv\nVirksomhed bygger oplevelsespark\nØnsker at gøre børn og unge mere interesserede i videnskab og teknologi.\nDanfoss Universe er navnet på en oplevelsespark, som virksomheden Danfoss sammen med Carl Bro Gruppen er gået i gang med at bygge i Sønderjylland.\nParken skal give børn og voksne mulighed for at mærke teknologi og naturfænomener på deres egne kroppe.\nAktiviteterne i parken omfatter blandt andet en gletscher, der bevæger sig. Der bliver mulighed for at gå på oplevelse i en tordensky, lege med hastighed ved accelerationsmaskiner, opleve det indre i en vulkan og føle forskellen på kulde og varme.\nBaggrunden for projektet er et ønske om at gøre børn og unge mere interesserede i videnskab og teknologi. Det har betydning for erhvervslivet, at unge interesserer sig for at uddanne sig inden for naturvidenskab.\nDet første spadestik er taget, og Danfoss Universe forventes at åbne for publikum i 2005.